Hemen zaude:Hasiera / Uncategorized / Xalbador. Jainkoa eta ni\nXalbador, Fernando Aire, Urepele, Nafarroa Beherean jaio zen 1920ko ekainaren 19a. Bertsolaria eta artzaina izan zen. Urepelen hil zen 1976ko azaroaren 7an, omenaldi handia egin zioten egun berean. Bertsolari liriko eta poetikoa, seriostasuna eta malenkonia ordezkatu izan zituen anitzetan; bizitza, familia, baserria, fedea eta natura izan zituen bertsoetako gai. Mattin Trekurekin batera, Ipar eta Hego Euskal Herriko bertsozaleak elkartu zituen. Ezin bertzean (1969) eta Odolaren mintzoa (1976) bertso bildumak eman zituen argitara. Bere garaiko bertsolari txapelketa eta sariketa gehien-gehienetan parte hartu zuen, oso maila altuan.\nXabier Letek bertsolari ugariren bertsoak kantatu zituen, Berrehun urtez bertsotan (2001) CD bilduman. (Xenpelar, Bilitx, Elizanburu, Etxahun, Otaño, Txirrita, Basarri, Uztapide, Xalbador eta Lazkao Txiki).\n“Jainkoa eta ni” Xalbadorren bertsoak entzutea eskatzen dizut, Xabier Leteren ahotsean. Hemen duzu esteka. Bertso hauen hitzak ere eskura dituzu, baxenafarreraz.\nKontura zaitez zein den Xalbadorrek adierazten duen aldaketa fedearen alorrean. Beldurretik maitasunera. Infernuaren ikaratik eta hoztasunetik, Jauna lagun bezala ikustera.\nNola deskribatuko zenuke Xalbadorren mezua? Zein izan daiteke erlijioaren balioa pertsona batengan?\nekaina 1, 2020 at 7:39 am\nXalbdorrek, “Jainkoa eta ni” bertsoen bidez, bere fede esperientzia azaltzen digu:\nBeldurrezko erlijio batetik maitasunezko sinesmenera egindako bilakaera.\nBertso honen hasieran, Xalbadorrek umetan bizitako giro erlijiosoari buruz hitz egiten du. Nola, garai hartan, Jainkoarekiko beldurra sustatzen zen eta zerbait oker eginez gero infernurako bidea aipatzen zen.\nBaina Jainkoaren irudi okerra islatzea besterik ez zuten egiten, izua sortaratzen zuten. Jainkoaren eta gizakiaren arteko erlazioak ezin du beldurrezkoa izan, ezta lege eta aginduetan oinarritutakoa ere.\nSalbamena legeak betetzeak emango balu, horrek esan nahi du, ez betetzeak pekatari egiten gaituela. Fedeak ezin du izan sufrimendu bat.\nXalbadorrek, Jainkoari buruz txikitan nola hitz egin zioten aipatu ondoren, bere bihotzean gertatutako aldaketa erakusten digu. Jainkoaren irudia aldatu zuen eta Aita lagun maitakar bezala ikusten zuen.\nJainkoa maitasuna, barkamena, itxaropena… da. Hori sentitzea da fedea. Eta fedeak salbatzen gaitu. Jainkoak bakarrik salba gaitzake.\nekaina 14, 2021 at 8:52 am\nXalbadorrek fedearen bere ikuspuntua nola joan zen aldatzen erakusten digu. Hasteko hasiera batean nolako ikuspuntua zeukan azaltzen du, erakusten txikitan jainkoaren izena erabiltzen zutela aginduak etab. emateko. Horrek beldurra sortzen zuen beregan eta jainkoa ez luke ez beldurra eman behar eta bere izena ez lukete erabili behar aginduak betearazteko. Azkenean bera konturatu zen ez ziola beldurra eduki behar eta aita lagun maitakar bat zela uste zuen.\nBeste aldetik esango nuke pertsona batengan erlijioa salbazioa suposatu dezakeela. Jainkoak maite gaituelako eta laguntzen gaituelako.\nekaina 1, 2020 at 8:14 am\nEgia esan, ez dut oso ondo ulertu. Uste dut erlijioak duen balioaz hitz egiten duela, baina ez nago ziur.\nNire ustez, erlijioa oso garrantzitsua da pertsona batean, berdin du kristautasuna edo beste erlijio bat den, baina zerbaitetan sinestea oso garrantzitsua dela uste dut. Nik, kristautasunean sinesten dut. Nire ustez, ez dago ezer garrantzitsuagorik sinestea baino. Sinesten badegu, dena ona izango da, Jangoikoa gurekin baitago beti.\nekaina 1, 2020 at 11:04 am\nXalbadorrek bertsoak jainkoarengatik hitz eginten du.\nErakusten du jainkoarengan sinestea ez dela errezatzea bakarrik, beste gauz askorekin deitu dezakegula jainkoari eta pertsona bat ez dela gutxiago era horretara egiteagatik.\nBertsoan jainkoarengatik hitz eginten du, ematen du jainkoarengana dirijitzen dela bertso horrekin, hau da, bertso horrekin era batera jainkoarekin hitz eginten bezala hari dela.\nIkusten da bera oso ona zela bertsotan eta bere lagunek asko miresten zuten bera, oso bertsolari ona zelako eta oso pertsona ona zelako.\nNire ustez erlijio pertsona batengan oso garrantsitzua izan daiteke, pertsona hori bakarrik baldinbadago eta jainkoarengan sinezten badu, ez delako hain bakarrik sentituko, pertsatuko duelak berarekin batenbat dagoelako.\nekaina 1, 2020 at 11:58 am\nOso hunkigarria iruditu zait Xalbadorren mezua. Jainkoa zen bere lagunik onena, beti laguntzeko prest zeukan. Xalbador ez zen momentu ona igarotzen ari bere bizitzan, eta horregatik Jainkoari laguntza eskatu zion baina honek ez zion erantzun/lagundu.\nEz zionez lagundu Jainkoak, haserre bizian egon zen hilabete batzuetan Xalbador Jainkoarekin. Baina azkenerako, Xalbadorrek ikusi zuen ez zuela pena merezi hainbeste haserretzea beti hor, laguntzen egon den pertsona batekin.\nGai honek, serikusi handia du erlijioarekin. Jainkoa garrantzitsua da gure erlijioan eta BETI dago guri laguntzeko prest. Behin ez digulako laguntzen ez dugu haserretu behar. Lagunak izaten jarraitu behar dugu.\nekaina 1, 2020 at 1:20 pm\nXalbadorri txiki-txikitatik esan zioten bekatuak egiten bazituen Jainkoak zigortu egingo zuela eta infernura joango zela. Horregatik, Jainkoarenganakekio beldurrez bizi izan zen bere bizitzaren zati handi batean. Hala ere, azkenean ohartu zen Jainkoaren benetako esanahiaz: maitasuna da Jainkoa, gu guztion laguna. Eta Xalbadorrentzat nahikoa izan zen hori ulertzea lasai eta Jainkoaren maitasunarekin bizitzeko.\nekaina 1, 2020 at 2:30 pm\nXalbadorren mezua fedez beteriko mezua da. Mezu garrantzitsua eta beharrezkoa. Xalbador bertsolari garrantzitsua izan zen eta gaur egun bere bertso asko gordeta daude eta entzungai, uste dut ederra dela bertso zaharretaz gozatzea.Jauna laguntzat hartzera laguntzen du\nXalbadorrek fedea izan behar dugula zabaltzen du. Kristautasuna oso garrantzitsua dela dio eta garrantzi haundia ematen dio fedeari. Ekarpen handia da kristautasunarentzat baina baita euskal kulturarentzat ere.Kulturan Xalbadorrek ekarpen haundiak egin zituen eta bertsolaritzan ere bai.\nErlijio pertsona batentzat oso garrantzitsua da. Fedea izatea momentu on zein zailetan oso garrantzitsua da. Balio garrantzitsua du erlijioak pertsonengan. Fedeak asko laguntzen du une oro. Garrantzitsua da fedea izatea eta Jainkoarengan sinestea nire ustez.Jainkoak beti laguntzen bait du.\nekaina 1, 2020 at 5:35 pm\nXalbadorrek bere bertsotan txikitatik Jainkoarekin izandako harremana kontatzen du. Esaten du bere gurasoak sinesdunak zirela eta bera sinesduna izateko hezi zutela. Esaten du amaieran Jainkoaren “laguna” egin zela, horren ondoren, ez zuela nekerik. Ez dio ezer eskatzen bakarrik amodioa.\nErlijioak balio desberdina du pertsona bakoitzerentzat, batzuentzat soilik Jainkoan sinestea da, beste batzuentzat bizitzeko modu bat. Batzuk erlijiorik gabe ezingo lukete bizi, beste batzuk bizia beste era batera biziko lukete. Erlijioaren balioa ez da zehatza, norberak ematen dio nahi duen balioa.\nekaina 3, 2020 at 8:18 am\nXalbadorrek esan nahi diguna da, Jainkoaren urrun bagaude gauzak okerrago joango zaizkigula, beraz, Jainkoarengan sinetsi behar dugula.\nErlijioaz sinesten duen pertsona bada, bere bizitzako gauzarik garrantzitsuenetako bat izango da, beste gauza batzuekin batera. Balio handia izango du pertsona hauengan.\nErlijioaz ez dutenek sinesten, ez du baliorik izango erlijioak, bere bizitzan.\nekaina 3, 2020 at 9:42 am\nXalbadorren mezua deskribatzeko bai esango nukeela fedez beterik dagoela bere mezua eta garrantzitsua dela. Bertsolaria izan zen bere bizitzan eta gaur egun baditugu bere bertsoak jasota. Fedea zabaldu nahi du. Berarentzat kristautasuna garratzitsua ikusteaz gain, fedeari ere garrantzia ematen dio eta jauna laguntzat hartzera laguntzen du.\nEuskal kulturan ekarpen handia egin du bertsolaritza eta kanta munduan. Fedea izatean momentu on zein zailetan oso garrantzitsua dela berarentzat nabari da fedeak asko lagunduko diolako nabari da.\nekaina 3, 2020 at 5:15 pm\nXalbador, txikitatik jaso du erlijioa eta Jainkoaren ezagutza. Hasieran, beldurra zeukan Jainkoari baina, konturatu zen Jainkoak, gauza onak ekartzen dizkola eta bere lagun egiten da. Orduan, konturatzen da Jainkoak lagundu egiten diola.\nXalbadorrek transmititzen didan mezua da, Jainkoari ez zaiola beldurrik izan behar zeren beti hor dago laguntzeko prest.\nErlijioak erakusten digu, gauzak ondo egiten eta pertsona onak izaten. Baita ere, erakusten digu, Jainkoa beti hor dagoela gauza onak eta laguntzen, ezer eman gabe.\nekaina 3, 2020 at 9:29 pm\nXalbadorrek, “Jainkoa eta ni” bertsoen bidez, bere fedea azaltzen digu.\nLehendabizi, txikitan fedearekiko zer sentimendu zituen esplikatzen digu. Bere gurasoak fededunak zirenez, elizara joaten zirela azalduz, eta horregatik, Jainkoarenganako beldurra sortu zitzaiola esanez. Zergaitik? Gaizki jokatuz gero, infernura joango zela uste zuelako.\nJainkoaren begietan zein nolako gaizki sentitzen zen azaltzen digun arren, segituan onartzen du hori bere inguruan Jainkoaren itxura okerra islatzen zutelako zela, berak dituen gauza ederrak irakatsi beharrean, okerrenak irakasten baitzizkioten. Horregatik, hausnarketa honen ondoren, Jainkoarekiko zuen jarrera nola aldatu zen kontatzen du. Aurretik sentitzen zuen hoztasunaren ordez, esker ona sentitzen baitzuen. Fedea jadanik ez zen sufrimendua, bakea baizik.\nAzkenik, aldaketa izugarri hau eta gero, Jainkoari eskatzen dion gauza bakarra amodioa da. Jainkoa baita maitasun zein bakearen iturria.\nekaina 5, 2020 at 7:55 am\nXalbador Nafarroa Beherean jaiotako gizon apal bat zen. Bertsolari moduan ibiltzen zen eta oso bertsolari ona zen. Hil zenean omenaldi handi bat egin zioten oso pertsona garrantzitsutzat hartzen delako hemen Euskal Herrian. Xalbadorrek bere fedea aldatu zuen elizagan eta beldurretik maitasunera pasa zen. Honek esan nahi du hasieran izan ez arren, Xalbador azkenean fededun bihurtu zela eta Jauna lagun bezala ikusten hasi zela, testuan esaten duen bezala. Erlijioa oso garrantzitsua da zenbait pertsonengan eta hori behar dute lasai eta pozik bizi ahal izateko.\nekaina 5, 2020 at 9:25 am\nGarai hartan apaizak igortzen zuten mezua ez zetorren bat Jaungoikoarengan zuen sentimenduekin. Jaungoikoaren bila eta bila eta bere barruan aurkitu zuen Jaungoikoa eta pake osoan bizi izan zen pekatuaren bildurra uxatuta. Ez baitzion beldurrak bizitzen usten.\nJesusek bidaltzen digun mezua barneratu eta bizitza errezagoa izango da.\nekaina 5, 2020 at 12:36 pm\nekaina 5, 2020 at 1:55 pm\nXalbador oso bertsolari ona zen eta fama handia zuen, Munduko bertsolari oberena izatera heldu zen baina egun batea ez zen batere ondo sentitzen eta bertan hil zen. Xalbadorren mezua oso polita zen jainkoarengan eta berak asko sentitzen zuela erakusten du abesti honetan jainkoarengan mezu honetan bai behintzat. Erlijioak pertsona batengan maitasuna erakusten du eta erlijioak beti pertsona guztioi bakea ematen digu nire ustez Xalbadorren antzera jokatu beharko genduko txikitan Xalbadorrek jainkoaren izena ematen zuen aginduak esateko, baina egun baten ohartu zen Xalbador jainkoaren beldur zela.\nGeroago hasi zen pentsatzen eta ohartu zen azkenean zertarako eduki behar duen jainkoaren beldurra azkenean guztion aita bat delako.\nHonek erakutzi dit jainkoak gu maite gaituela eta guk bera maitatu behar dugula.\nekaina 6, 2020 at 10:38 am\nBere mezua uste dut dela hiltzera doala eta jaungoikoak nora dihoan eta erlazio hotz bat dagoela bezala.\nEmaten duenez zintzotzeko edo konturatzeko zer egiten duen gaizki edota izua ezartzeko\nekaina 14, 2021 at 8:20 am\nXalbador oso bertsolari ona zen eta fama handia zuen, Munduko bertsolari oberena izatera heldu zen baina egun batea ez zen batere ondo sentitzen eta bertan hil zen.\nBeldurrezko erlijio batetik maitasunezko sinesmenera egindako bilakaerara.Bertso honek hasieran, Xalbadorrek umetan bizitako giro erlijiosoari buruz hitz egiten du. Nola garai hartan, Jainkoarekiko beldurra sustatzen zen eta zerbait oker eginez gero infernurako bidea aipatzen zen. Baina Jainkoaren irudi okerra jartzea besterik ez zuten egiten, izua geizten zuten. Jainkoaren eta gizakiaren arteko erlazioak ezin du beldurrezkoa izan behar, ezta lege eta aginduetan oinarritutakoa ere.\nYaiza Diazek dio\nekaina 14, 2021 at 8:22 am\nXalbadorrek fedea izan behar dugula zabaltzen du. Kristautasuna oso garrantzitsua dela dio eta garrantzi haundia ematen dio fedeari. Ekarpen handia da kristautasunarentzat baina baita euskal kulturarentzat ere. Jainkoari ez zaiola beldurrik izan behar zeren beti hor dago laguntzeko prest.\nFedeak asko laguntzen du une oro. Garrantzitsua da fedea izatea eta Jainkoarengan sinestea nire ustez.Jainkoak beti laguntzen bait du. Eta Xalbadorrentzat nahikoa izan zen hori ulertzea lasai eta Jainkoaren maitasunarekin bizitzeko.\nekaina 14, 2021 at 8:23 am\nekaina 14, 2021 at 8:25 am\nBertso hauekin Xalbadorrek bere fedea erakutsi nahi izan du. Oso abesti sentimentala dela iruditzen zait.\nXalbadorrek bere bizipen eta esperientzietatik hitzegiten du. Egia esan behar da, Xalbador oso bertsolari garrantsitsua izan da historian zehar bere bertso famatuengatik eta beti izango dugu oroimenean.\nKantua oso polita iruditu zait, barru barrutik kantatzen ari dela antzematen da. Abestiaren letran fijatu ezkero, ikusiko genuen gizon apal, fededun eta sentimentala dela.\nekaina 14, 2021 at 8:26 am\nXalbador oso esanguratsua den bertsolari bat da, bai bizirik zegoenean eta bai hil eta gero ere. Bere bertsoekin bere pentsamenduak azaltzen ditu eta oraingo hontan Jainkoarengan fedea zuela azaltzen du.\nXalbadorrek bertso hauetan txikitatik izandako Jainkoarenganakok fedea erakusten du. Hain fededuntzat hartzen zuen bere burua, non Jainkoaren lagun egin zela esaten duen. Berak, besteengan mezu hori nahi du zabaldu eta beste pertsona guztiak ere bera bezala Jainkoaren lagun izatea.\nHalako batean, asko hasarratu zen Jainkoarekin, baina konturatu zenez zuela pena merezi, Jaungoikoa beti egon zelako laguntzen eta etapa batean ez laguntzeagatik ez zuen Jainkoa gorrotatu behar.\nAndrey Lyzard dio\nekaina 14, 2021 at 8:27 am\nXalbadorri, umea zenean, gauza txarrak egiten bazituen, jainkoak zigortu egingo zuela esan ohi zioten. Eta horrela, bere bizitzako zati handi bat jainkoari beldurrez egon zen. Baina geroago konturatu zen zer esanahi zuen jainkoak eta maitatzen ikasi zuen. Hortik aurrera jainkoa berekin zegoelaren lasaitasunarekin bizi izan zen. Eta bertso hauetan, horixe espresatzen du.\nekaina 14, 2021 at 8:36 am\nXalbador, Euskal Herriko bertsolaririk ezagunena eta mirestuena zela eta dela esan dezakegu.\n“Jainkoa eta ni” bertsoen bidez, aditzera ematen digu Jainkoarekiko zuen erlazio eta fedea.\nBertso hauen hasieran, txikitatik izandako ikuspuntua azaltzen du. Ikus daiteke bera gaztea zenean, jendea, Jainkoaren beldur zela eta beti infernuarekiko beldurraz bizi zirela.\nNahiz eta haurtzaroan Jainkoarekiko irudi erreal bat izan gizartearen ondorioz, urteen poderioz, bere irudia hobera aldatzen joan zen.\nBertso hauetan ikus daiteke Xalbadorren iritzia fedeari eta erlijioari buruz zein den. Fedea, norberak sentitzen duena da eta guztiok ez dauka erlijio modu berean sentitu, praktikatu beharrik. Esan dezakegu, fedea gure salbamendua dela.\nekaina 14, 2021 at 8:38 am\nxalbador txikitan jaingoikoaren bildur zen baino gero konturatu zen jaingoikoa laguna zela. Bestalde xalbadorri zari asko eman zioten oso bertsolai ona zelako\nXalbadorrek fedez beteriko mezua bidaltzen du. Hasieran ez zuen asko sinisten baino denbora pasa ahala gehiago sinesten hasi zen. Txikitatik esan zioten bekatuak egiten bazituen jainkoak zigortu egingo zutela.\nNire ustez erlijioak pertsona batengan eragin handia du. Besteak maitatzen erakusten digu eta baita gu ere. Gainera erlijio baten sinisten badugu kristautasunean adibidez, jainkoa beti egongo da guri laguntzeko eta entzuteko prest.\nekaina 14, 2021 at 8:39 am\n“Jainkoa eta ni” bertsoaren bidez, Xalbadorrek, bere fedea erakusten du. Hasieran azaltzen du bere familia fededuna zela eta horregatik, beldurra sartu zitzaion, ez zuelako infernura joan nahi. Bertso honen bidez, hausnarketa bat egiten du eta bere Jaikoarekiko jarrera aldatzen du, esker ona adieraziz beldurra beharrean.\nekaina 14, 2021 at 8:42 am\nXalbador bertsolari artzaina zen, eta Nafarroa beherakoa zen. Beraren mezua garrantzitsua eta balioduna zen, bertsotan oso ona zen. Bere bertsoengatik ikusten zen oso maitasunezko pertsona zela, brtso batean hau esaten du “txistua jodizute baina asko maite zaitzutet nik”\nBertsoetan oso trebea zen alegia beti joaten zen jendea bera ikuatera. “Jainkoa eta ni” bertsoa oso bertso garranrzisua da, nik entzun dut eta makina bat gustatu zait. Alde batetik bere maitasuna adierazten du eta bestetik bertsoetan ez zegoela inor bera baino hoberik\nekaina 14, 2021 at 8:43 am\nXalbadorrek bere bertsoetan adierazten duen mezua oso sakona da.\nHasteko, Jainkoarengatik hitz egiten du gehien bat baina baita berak bizitako esperientziagatik, erlijioaren munduan. Adierazten du hasiera batean ez zuela Jainkoarengan sinesten baina gero, beldurretik maitasunera pasa zen Jainkoa bere mundu barruan sartzen hasi zenean.\nMezua azterturik, badakigu oso garrantzitsua dela erlijio batengan fededuna izatea pertsona askorentzako sinesmenik gabe, gauz gutxi lor daitekeelako. Beraz, Xalbadorrek bere bertsoei esker aditzera eramaten du fededuna bihurtu dela eta jadanik, jainko bat gabe ezin duela bakean bizi.\nekaina 14, 2021 at 8:45 am\nXalbadorrek bertso honetan berak jaungoikoarekin izan duen harremana azaltzen du. Kristautasuna beldurrean eta zigorrean oinarrituta egoteatik, maitasunean eta jainkoaren barkamenean oinarritzera. Hau da, hasieran ez zen fededuna baina geroago konturatu zen jainkoak maite zuela eta pertsona guztiei barkatu eta salbamenara eramaten dituela, horrela beraz, fededun bihurtu zen.\nFedea, edozein pertsonatzat, bizimodu bat da. Maitasuna eta jaungoikoarengan duen sinismena adierazteaz gain, era batean edo bestean baloreak eta besteekin jokatzeko eran eragina duen zerbait da. Nahiz eta ez egon ziur, zure eta pertsona guztien barruan zerbait egongo dela pentsatzea da.\nekaina 14, 2021 at 8:47 am\nXalbadorren mezua fedez beteriko mezua da oso mezu garrantzitsua eta beharrezkoa.\nUste dut ederra dela bertso zaharretaz gozatzea eta gainera horrelako bat non Jauna laguntzat hartzera laguntzen duen.\nXalbadorri txikitatik esan zioten bekatuak egiten bazituen, Jainkoak zigortu egingo zuela eta infernura joango zela. Horregatik, Jainkoarenganakekio beldurrez bizi izan zen bere bizitzaren zati handi batean.\nHala ere, azkenean ohartu zen Jainkoaren benetako esanahiaz: maitasuna da Jainkoa, gu guztion laguna. Eta Xalbadorrentzat nahikoa izan zen hori ulertzea lasai eta Jainkoaren maitasunarekin bizitzeko. Xalbadorrek fedea izan behar dugula zabaltzen du. Kristautasuna oso garrantzitsua dela dio eta garrantzi haundia ematen dio fedeari.\nErlijioa pertsona batentzat oso garrantzitsua izan daiteke eta fedea izatea momentu on zein zailetan oso garrantzitsua da. Fedeak asko laguntzen du une guztietan.\nJainkoak beti laguntzen bait du.\nekaina 14, 2021 at 8:48 am\nXalbador bertsolari ona eta fama onekoa zen. Bertso hauetan Xalbadorrek jaungoikoari buruz hitz egiten du, bertso hauen bidez bere fedea erakutsi du. Bere bizitzan beldurez bizi izan da infernura ez omen zen joango.\nBertso hauen bidez esan nahi digu zenbat eta gehiago uruntzen garen jaungoikoarengandik orduan eta zoritxar gehiago eduki ditugu, erlijioan sinetsi behar dugu nahiz etz ez izan sinesgarria. Jauna gure languntzat hartu behar dugu, Xalbadorek egiten zuen moduan. Pazientzia eduki behar dugu, jaunak lagunduko digu.\nBalio erlijiosoek atxikimendu erlijioso batek hartzen dituen sinesmenak eta praktikak islatzen dituzte. Balio gehienak erlijio bakoitzaren testu sakratuetatik datoz.\nErkijioak pertsona baten izaera eraikitzen laguntzen du. Erlijioak maitasuna, enpatia, errespetua eta harmonia bezalako balioak eraikitzen laguntzen du. Erlijioak pertsonen bizitzei zentzua eta xedea ematen die; eta, azkenik, erlijioak jendea bizimodu osasuntsuagoak izatera bultzatzen du.\nErlijioak bere benetako balioa zehazten du bizi-kalitatea aberasteko jokatzen duen paperetik. Eginkizun bat du, gizakiaren eboluzioan lagundu dezakeena, gizarteari kode etikoak, arau sozialak eta idealak, errituak eskainiz. Erlijioak giza balioak eta norberaren kontzientzia ere hobetzen ditu.\nekaina 14, 2021 at 8:53 am\nGizon apal bat zen bere bertsoen bidez fede esperientzia partekatu nahi diguna\nXalbadorren mezua fedez beteriko mezua da. Mezu garrantzitsua eta beharrezkoa. Xalbador bertsolari garrantzitsua izan zen eta gaur egun bere bertso asko gordeta daude eta entzungai, uste dut ederra dela bertso zaharretaz gozatzea.Jauna laguntzat hartzera laguntzen du.\nXalbador bertsolari handienetariko bat izen da. Urepelen jaio eta hil zen. Hil zenean omenaldi handi batr egin zioten. Bere bertsoetako asko erlijio eta jainkoari buruzkoak dira, horrek ere lagundun zion izan zuen ospea izatea. Berarentzar erlijioa oso garrantzitsua zen. Pertsona batentzat bere bizia izan daiteke.\nekaina 14, 2021 at 8:55 am\nXalbadorrek dio fededunek ezion diotela erlijioari bildurrik izan, fededuna izateak ezi duela sufrimendu bat izan. Zerbait gaizki egiten bazenuen bekataria zinen, eta berak bildurrez ikusten zuen Jainkoa. Baina gero beste sentimendu bat topatu zuen Jainkoarengan. Bakea, maitasuna… hori da Jainkoak irakasten eta eskaintzen diguna.\nekaina 15, 2021 at 6:31 am\nXalbador oso bertsolari ona zen eta fama handia zuen, Munduko bertsolari oberena izatera heldu zen baina egun batean ez zen batere ondo sentitzen eta bertan hil zen. Xalbadorren mezua oso polita zen jainkoarengan eta berak asko sentitzen zuela erakusten du abesti honetan jainkoarengan mezu honetan bai behintzat. Erlijioak pertsona batengan maitasuna erakusten du eta erlijioak beti pertsona guztioi bakea ematen digu nire ustez Xalbadorren antzera jokatu beharko genduko txikitan Xalbadorrek jainkoaren izena ematen zuen aginduak esateko, baina egun baten ohartu zen Xalbador jainkoaren beldur zela.\nsos re troll dio\nekaina 15, 2021 at 6:32 am\nekaina 15, 2021 at 6:33 am\nXalbador Nafarroa Beherean jaiotako gizon apal bat zen. Bertsolari moduan ibiltzen zen eta oso bertsolari ona zen. Erlijioa oso garrantzitsua da zenbait pertsonengan eta hori behar dute lasai eta pozik bizi ahal izateko.\nXalbadorrek bere fedea aldatu zuen elizagan eta beldurretik maitasunera pasa zen. Honek esan nahi du hasieran izan ez arren, Xalbador azkenean fededun bihurtu zela eta Jauna lagun bezala ikusten hasi zela, testuan esaten duen bezala.\nHil zenean omenaldi handi bat egin zioten oso pertsona garrantzitsutzat hartzen delako hemen Euskal Herrian. Honek erakutzi didana jainkoak gu maite gaituela eta guk bera maitatu behar dugula da.\nekaina 15, 2021 at 6:36 am\nXalbadorren mezua fedez betetako mezua da. Xalbador bertsolari garrantzitsuenetako bat izan zen eta gaur egun bere bertso asko gordeta daude. Uste dut ederra dela bertso zaharrak entzutea.\nXalbadorrek fedea izan behar dugula zabaltzen zuen etaKristautasuna oso garrantzitsua dela . Ekarpen handia da kristautasunarentzat eta euskal kulturarentzat .Xalbadorrek ekarpen haundiak egin zituen eta bertsolaritzan eta kulturan.\nOso garrantzitsua da Fedea momentu on eta zailetan izatea. Balio handia du erlijioak pertsonengan. Garrantzitsua da fedea izatea eta Jainkoarengan sinestea , jainkoak guztiei laguntzen digu, edozein momentutan.\nekaina 15, 2021 at 6:37 am\nNire ustez, Xalbadorren mezua egon daitezkeen mezurik garrantzitsuenetariko bat da. Bere mezua Jainkoarekin erlazioari buruzkoa da, nola erlaziorik ez edukitzetik erlazio gogor bat izatera pasatu zen. Asko gustatu zaizkit berak erabilitako esaldiak:\n“gure arteko hoztasun hartaz hasia nintzen aspertzen,Jainko maitea, ordu zen noizbait lagunak egin gintezen”\nNire ustez Xalbador gizon izpiritual bat bihurtu zen. Ez dakit zer gertatu zen bere bizitzan aldaketa izugarri hau eragin zuenak, baina jakitea gustatuko litzaidake noizbait.\nekaina 15, 2021 at 6:38 am\nXalbador Nafarroa Beherean jaiotako gizon apal bat zen. Bertsolari moduan ibiltzen zen eta oso bertsolari ona zen .Garai hartan apaizak igortzen zuten mezua ez zetorren bat Jaungoikoarengan zuen sentimenduekin. Jaungoikoaren bila eta bila eta bere barruan aurkitu zuen Jaungoikoa eta pake osoan bizi izan zen pekatuaren bildurra uxatuta.\nMaite Diaz de Zerio Zabala dio\nekaina 15, 2021 at 6:39 am\nXalbadorren “Jainkoa eta ni” bertsoen bidez fedea azaltzen digu.Bera bertsolaria zen eta kristau sutsua bereak kristautasuna zabaltzeaz gain fedea zabaldu nahi zuen. Bere bertsoetan fedea eta kristautasuna ikus dezakegu.\nErlijio pertsona batentzat oso garrantzitsua izan dezake azken finean bere sinismenak direlako. Erlijioa bere bizitzako arlo guztietan izango du presente. Pertsona hurak erlijio du bere erabakien oinarri; beraz, iruditzen zait oso garrantzitsua izan dezakeela pertsona batentzat.\nBere mezua da hiltzera doala eta jaungoikoak nora dihoan eta erlazio hotz bat dagoela bezala.\nEmaten duenez zintzotzeko edo konturatzeko zer egiten duen gaizki edota izua ezartzeko.\nXalbador oso bertsolari ona zen eta fede handia zuen gizon bat izan zen.\nXalbadorren bertsoek oso mezu ona transmititzen du jainkoarengan eta benetan asko sentitzen duela ikus dezakegu abesti hori.\nErlijioak pertsona batengan maitasuna erakusten du eta erlijioak beti pertsona guztioi bakea ematen digu.\nAmaitzeko, erakusten du jainkoarengan sinestea ez dela errezatzea bakarrik, beste gauz gehiagorekin deitu dezakegula jainkoari eta pertsona bat ez dela gutxiago era horretara egiteagatik.\nmanex salasek dio\nXalbadorren mezua deskribatzeko fedez beterik dago bere mezua eta garrantzitsua da. Bertsolaria izan zen bere bizitzan eta gaur egun baditugu bere bertsoak jasota.\nFedea zabaldu nahi du. Berarentzat kristautasuna garrantzitsua da, fedeari ere garrantzia ematen dio. Euskal kulturan ekarpen handia egin du bertsolaritzan eta kantagintzan. Momentu onetan eta zailetan fedea izatea garrantzitsua dela nabari da.\nekaina 15, 2021 at 6:40 am\nXalbador, Jainkoa eta ni bertsoen bidez, bere fedea azaltzen digu.\nHasteko, berak txikitan zer sentimendu dituen azaltzen digu; Jainkoarengana fedearen beldurra zuen. Hausnarketa baten ondoren, Jainkoarekiko duen portaera kontatzen du. Berarekin ikuspuntutik, fedea ez zen sentimendua bakea baizik\nOndorio gisa: aldaketa izugarria egin zuen eta Jainkoari eskatzen dion gauza bakarra amodioa da.\nXalbador Nafarroa Beheko bertsolari ezin hobea zen, bera bertsolaria gain, elizgizona zen asko sinisten baitzuen erlijioan kasu honetan kristautasunen. Xalbadorrek bertsolaritzaren bidez, Euskal Herri osora eraman zuen Jesusen mezua. Xalbador bertsolari ezin hobea zein, baina, kristau hobeago bat zen.\nAzken finean, Xalbador argia Jaungoikoa zen eta baita ere beste pertsona askorena.\nekaina 15, 2021 at 6:41 am\nXalbadorrek oso fama ona zuen. Oso bertsolari ona zen. Jainkoaren begietan zein nolako gaizki sentitzen zen azaltzen digun arren, segituan onartzen du hori bere inguruan Jainkoaren itxura okerra islatzen zutelako zela, berak dituen gauza ederrak irakatsi beharrean, okerrenak irakasten baitzizkioten. Horregatik, hausnarketa honen ondoren, Jainkoarekiko zuen jarrera nola aldatu zen kontatzen du. Aurretik sentitzen zuen hoztasunaren ordez, esker ona sentitzen baitzuen. Fedea jadanik ez zen sufrimendua, bakea baizik.\nJainkoari eskatzen diona, amodioa da.\nXalbador gaur egun ezaguna da bere garaian eginiko bertsoengatik. Behe Nafarroan jaiotako gizona zen, eta bertsoetako gaiak kontuan izanik, fededuna zela nabarmentzen da.\nXalbadorren bertsoen helburua,erlijioa eta fedea zabaltzea zen. Eta horretarako, bertsoen erabilpena izan zuen.\nXalbadorrek bere inguruan ikusten zuen galtzen ari zena erlijioa zela,eta hori ez galtzeko helburuarekin egin zuen lan.\nJainkoa nabarmentzen du, bera baita guztion maitasuneko errege.\nekaina 15, 2021 at 6:45 am\nXalbadorren ingurua, izatez, fededuna zen; txikitan elizara maiz joan ohi zen, gurasoak Jaungoikoaren jarraitzaileak baitziren. Bera, ostera, horren beldur zen, fededun izatearen beldur, bekaturen bat eginez gero infernurantz joango zela uste baitzuen.\nGerora, ordea, ohartu zen Jaungoikoaren sinismenak fedea garraiatzen duela pertsona orora. Berak ere, orduan, fededun izatea erabaki zuen. Hori horrela, kristautasunaren ekarpen handiak egin zituen bere bertsoetan.\nErlijioak balore ugari isla ditzake pertsona batean, eta horietako garrantzitsuena pertsona ona izatea da. Horrez gain, fedea lagungarri izan daiteke momentu on zein txarretan.\nekaina 15, 2021 at 6:46 am\nXalbadorrek “Jainkoa eta ni” bertsoen bitartez Jainkoarengana duen fedea ageriko agertzen da. Garai hartan, oso ohikoa zen Jainkoarengan sinestea, gaur egun ez bezala. Gaur egun, gero eta musika-talde gutxiagok sinesten dute Jainkoarengan, are gehiago fedearen aurkako jarrera batzuk ere adierazten dituzte. Xalbadorren bertsoak entzun ondoren, saiatu naiz hark esaten duen mezua hartzen, nire ustetan Xalbadorrek esan nahi duena Jaungoikoa lagun bat bezala dela, gure bizitzetan asko laguntzen ahalegintzen dena. Xalbadorren bertsoen gainean, gustatuko litzaidake baita adieraztea lan asko egin duela euskal kultura bizirik irauten, nahiz eta garai hartan kanpoko iraultza edota gerren ondorioz, zaila izan, amore eman gabe bere helburua asetzen jarraitu zuela, hau da, euskara zabaltzen edota hitz egiten jarraitzen.\nNire ustetan bederen, Jaungoikoak gaur egun pertsona askoren bizitza baldintzatzen du, haiek beraiengan duten fedearen ondorioz, memento batzuk beste modu batera ikusten laguntzen die edota momentu zail guztietan aurrera egiten. Jende askok hartzen dute hark ematen dion maitasuna indar bat gisa. Amaitzeko, erlijioa jendea pertsona bat bezala hazteko babes ikaragarria dela aipatzea nahiko nuke, hainbat balore garrantzitsu irakasten baitute. Haietako batzuk, adibidez, jendearengana izan behar den errespetua edota eskuzabaltasuna.\nekaina 15, 2021 at 6:50 am\nekaina 15, 2021 at 7:20 am\nXaldadorren berriak oso hunkigarriak iruditu zitzaizkidan. Jainkoa zure lagunik onena da eta laguntzeko prest dago beti. Xalbadorrek oso bizitza desatsegina izan zuen , beraz, Jainkoari laguntza eskatu zion, baina ez zion lagundu. Garai hartan artzainak bidalitako mezua ez zetorren bat Jainkoarekiko sentimenduekin. Bilatu, bilatu Jainkoa, aurkitu Jainkoa bere baitan eta bizi zaitez erabateko bakean bekatuaren beldurra uxatzeko. Ez duzulako uste beldurrez bizi naizenik. Erlijioak balio desberdinak ditu denontzat, pertsona batzuentzat Jainkoarengan bakarrik sinesten du eta beste batzuentzat bizitzeko modu bat da. Pertsona batzuk ezin dira erlijio sinesmenik gabe bizi eta beste batzuk bizitza desberdinak eramango dituzte. Erlijioaren balioa ez da zehatza, nahi duzun balioa ematen du.


Gogorapenak maisuki narratutako torturaren eromena | Katebegia\nHasiera » (A)iruzkin literarioak » Gogorapenak maisuki narratutako torturaren eromena\nGogorapenak maisuki narratutako torturaren eromena\nAtalak: (A)iruzkin literarioak, (C)politika\n“Intxaurrondo. La sombra del Nogal” ez da istorioa, historia “naturala” da. Euskal Herrikoa, baita Espainiakoa ere.\nIntxaurrondo. La sombra del Nogal.\nGaraje Negro argitaletxea (No ficción).\nFernando Arambururen Patria propaganda nobela irakurri ostean, lagun batek esaten dizu: “Intxaurrondo. La sombra del nogal ez duzu irakurri?”. “Bada, ez”.\nEta “ezagun” nuen liburuaren egilea. Areago, liburua idatzi eta argitaratu aurretik haren berri izana nuen. Baina, liburu kaleratu arte, ez nekien milaka euskaldunen gisara, bera ere torturatua izan zela. Basaki torturatua. Hara, tortura hitzak basaki adjektiboa behar al du? Demagun, hobe, humanoki torturatua izan zela. Intxaurrondon torturatua.\nIon Arretxeren aitona Gonzalok zioenez, “intxaurrondoaren itzala gaiztoa da, arima hozten dizulako”. Eta “intxaurrondoren itzalean lo egiten duena penaz akabatua da”. Arretxe ez zen penaz hil, hamar egunetan (Lege Antiterrorista pean) ez baitzuen lorik egin.\nIon Arretxe minbiziak eraman zuen orain urte bat, minbiziak eraman zuen balizko mundu batera, Intxaurrondotik hurbil dagoen mundura. Liburua leitzen bukatu berri dut, eta hori pena. Gustura ezagutuko nuen Ion, baita elkarrizketatu ere. Kazetarion geurekoikeria, ausaz. Ion Arretxe zendu zen, minbiziak eraman zuen, eta ni penaz laga nau, herriminez.\nGaraje Negro argitaletxeari esker argitaratutako liburu hau eskerga da. No ficción sailean ikusi du argia. Enrique Rodriguez Galindo jeneralak kudeatu zuen Guardia Zibilaren Intxaurrondo kuartelaren belztura ageri da poliki-poliki narratua. Intxaurrondo da Espainiako egungo demokraziaren zutabe eta berme tokia, espainiar demokraziaren eredu bizia.\nLiburu hau ez da propaganda ahalegina, La sombra del nogal 21 urteko gazte baten testigantza paregabea da. “Hiltzerainoko” tortura jasan zuena eta 50 urte bete arte kontatu ez zuena. Milaka euskaldun torturatuek, artean kontatu gabe, beren barnean gordeta daramatzaten bizipen komunen lekukotasun itzela.\nHamaika bertute literario dauzka liburu honek. Bat, baliteke ni oker egotea, liburuaren epilogora arte, torturatuak, Ion Arretxek, ez du “tortura” hitza aipatzen. Aipatzen du, Intxaurrondon torturatuta hil zuten Mikel Zabalzaren kasua aipatzean,azken orrialdeetan.\nLiburua hain juxtu ere, Mikel Zabalzaren omenez idatzita dago. Guardia Zibilak eta demokrazia honek oraindik ere etakidetzat daukan Orbaitzetako semea. Ion Arretxe, haren neskalaguna eta lehengusu batekin batera osatzen “omen” zuten ETAko Bianditz komandoko kidea. Demokraziak ez die “omena” ezabatu. Artean, Espainiako Estatuak ez ezein espainiar gobernuak ez baitu ukatu Mikel Zabalza “demokrazia” honek hil zuela.\nLiburua, berriz diot, ez da panfleto bat, ez da propaganda nobela bat, ez da fikzioa, ez da Patria, hitz batean. Ion Arretxek Maribel Belástegui ere eraman zuen bere gogoan, Orain taldeko zuzendaria. Teatroa maitatzen erakutsi ziona. Baita ederki ikasi ere. Areago, Ionek bazekien marrazten, baita idazten ere. Liburu hau lekuko.\nHain da ona liburua. Hain krudela izaki jasandakoa, nola izan daiteke hain ona narrazioa? INTXAURRONDOko (maiuskulaz idatzia) itzalpean bizitakoa ez baita fikzioa, hau testigantza liburua da. Nola egin daiteke irri, hain krudela den esperientzia batez jabetzean? Lantzean behin, niri irribarre jalgi izan zait eta.\nIzanik ere, humanoki torturatua eta bizirik jalgi zen pertsona baten lekukotasunaz gain, pertsona horren gazte garaiko herri baten mirail paregabea da liburua. Herri honek bizitakoaren ispilua. Intxaurrondon eta bere ingurumarian bizitakoak beste mundura eraman ezean, eromenera eraman zaitzake ezinbestean. Intxaurrondo. La sombra del Nogal gogorapenak maisuki narratutako torturaren eromena da.\nTortura –izan– da herri honetako milaka pertsonetzako akuilua. Hala izanik ere, ez dezala herriminaren akuilua izan. 60 urteko gatazka gordinaren errelato eta kontakizunaren garaia da.\nIntxaurrondo. La sombra del Nogal, Eusko Jaurlaritzako Bakea eta bizikidetzako sailak euskal eskoletan landu nahi duen “oroimenaren errelatoa”-n murgiltzeko ezinbestekoa begitandu zait.\nIon Arretxe oroimenean: Pio Barojaren La leyenda de Juan de Alzate liburua gogoan, Bidasoako Endarlaza oroit, liburu hau ez dadin legenda bihurtu, arren. Intxaurrondo. La sombra del Nogal ez da istorioa, historia “naturala” da. Euskal Herrikoa, baita Espainiakoa ere.


programatzea, editatzea, ekoiztea - eremuak\n⇒ Adriana Laespadaren eta Oier Iruretagoienaren eskutik, 2015eko ekainaren 22an, 23an eta 24an Bilboarten gauzatutako “programatzea, editatzea, ekoiztea” jardunaldietan gertatutako guztia dokumentatzen duten kontakizunak.\neremuak-en deialdi jarraituan parte hartutakoak: The walking Reading group (Histeria Kolektiboa), Imanol Marrodán, Zigor Barayazarra, Superbia (Sahatsa Jauregui / Leire San Martín), Ainize Sarasola.\nProgramatzea: Halfhouse (Sinéad Spelman / Alberto Peral), Gio Bat (Manu Uranga / Pablo Marte), Uma Certa Falta de Coerência (André Sousa /Mauro Cerqueira).\nEditatzea: Juan Pablo Huércanos, Gonzalo Golpe, Elisabeth Klement, Moritz Kung, Mela Dávila Freire.\nEkoiztea: Leire Vergara, Heidi Vogels, Sergio Prego, Carlos Díez.\nJardunaldi hauek gogoetarako gune bat izateko sortu dira, arte-jarduerari buruzko gai garrantzitsuak aztertzeko. Gai horietako batzuk “programatzea”, “editatzea”, “ekoiztea” eta dira. Era berean, jardunaldiek beste helburu bat dute: eremuak programak azken bi edizioetako deialdi irekian gauzatutako proiektu eta ekimenak ikusgai jartzea. Euskal arte-eremuko produktoreen artean zubi eta sareak ezarri nahi dituen programaren babesean agertu dira arte-ekimen eta -proposamen horiek. Bibaoarten izandako topaketa hauek gogoetagai batzuk izan ditu, aintzat hartutako ardatz tematikoen bidez:\nAzken urteotan, eta euskal esparruan jarraian etorri diren erakunde-ereduekin batera, artistek bultzatutako proiektuak sortu dira. Proiektuok programazio egonkorrak garatu dituzte, eta topagune eta eztabaidagune modura funtzionatu dute. Programa horiek eszena baten berri ematen digute, noiz edo noiz erakundeei lotuta, beste batzuetan hainbat espaziotan etenka “ostatatuta”, eta inoiz, kokapen “pribatuetan” kokatuta. Atal honek programazio paralelo edo erakundez kanpoko baten aukerak jorratu nahi ditu, artistek kudeatutako eta hainbat hiritan –Bartzelona, Bilbo, Oporto– kokatutako adibide batzuen bidez.\nArtearen eremuan, “produkzioaren” kontzeptua aipatzean hainbat interpretazio eta ikuspegi azaleratzen dira. Artistek, museo eta erakundeek, biurteko ekitaldiek eta galeriek “produzitzen” dute artea. Bestalde, “produktu” horrek agerian jartzea behar du jendartean, produkzio-prozesuan hartutako konpromisoa ixteko. Nork produzitzen duen eta zer produzitzen duen galde genezake. Atal honetan aztergai izango da zer ondorio izan dituen arte-jardueran erakundeek eta agente artistikoek “produkzioaren” kontzeptuari emandako birdefinizioak.


"Herritartasun kontzeptu berri bat behar dugu, jatorria alde batean utziz" - Aiaraldea.eus\n"Herritartasun kontzeptu berri bat behar dugu, jatorria alde batean utziz"\nErredakzioa 2015-11-05 14:01 Jendartea Urduña\nNURIA TELLERIA (Urduña, 1965) Adratan elkarteak antolatutako jardunaldietan arituko da. Urduñar berrien inguruan hitz egingo du soziologoak.\nGaur migrazioaren inguruko hitzaldia emango duzu. Zein izango da landuko duzun ikuspegia?\nNire abiapuntua da iritzi publikoa oinarritu ohi dela egokiak ez diren informazioetan. Informazio horiek xenofobiatik eta arrazismotik oso gertu daude.\nBestalde, migrazio jarioak kualitatiboki eta kopuruaren aldetik areagotzen ari dira. Migrazioa ez da gutxiengo baten kontua, ezta etsituena edo hasiberriena. Barne eta kanpoko migrazioa egunerokotasunez betetako fenomeno unibertsala da.\nJose Ignacio Olabuenaga, Peio Aierbe edo Migrazioaren Euskal Behatokiaren analisi zientifikoak oinarritzat hartuz erakutsi dezakegu etorkinak beharrezkoak direla. Etorkinek aberasten dute harrerako lurraldea edo herria. Baita muturreko egoeretan ere. 60. hamarkadan frankismoan zein XXI. mende hasieran gertatzen da hori.\nZein izan da migrazioak egindako ekarpena Urduñan?\nUrduña bere historiaren emaitza da eta migrazioak pisu handia izan du. Pasa den mendearen erdialdean zein XXI. mendearen hasieran etorri direnek lana, izerdia, malkoak, ilusioak, beldurrak... ekarri dituzte.\nBeste komunitate berri bat da, eta herritarrak elkar egokitu behar dira armoniaz bizi daitezen, leku guztietan gertatzen den moduan.\n"Garrantzitsuena da pertsona horien seme-alabak urduñar berriak direla eta herriaren etorkizuna markatuko dutela."\nNolako harrera izan dute etorkinek Urduñan?\n"Urduñan, Euskal Herriko hainbat herritan bezala, bi aldagai garrantzitsu daude etorkinei harrera egiterakoan: landa eremuko populazioak direla eta kontserbadoreak direla. Ez daude ohituta kolektibo ezberdinak jasotzera. Horregatik, hasieran, etorkinak “besteak” edo “kanpokoak” dira. Horien aurrean “gureak” edo “betiko urduñarrak” daude."\nBestalde, frankismo garaian, borroka baten testuingurua ematen zen. Izaera eta hizkuntza bat berreskuratzeko ahaleginak ematen ari ziren espainiar nazionalismoak lapurtu eta zapaldutako kultura bat berpizteko. Orduan, batzuek ulertu zuten espainiar estatutik etorritako etorkinak estrategia frankistaren barruan zeudela, euskal kulturarekin bukatzeko.\nKomunitate horietan XXI. mendearen hasieratik zabaltzen da auzokidea ez dela agian berdina bere arraza, jatorria edo erlijioa dela eta.\nHori traumatikoa izan daiteke askorentzat, zalantzan jartzen baitu auzotasunaren inguruko ohiko ideia. Balioen komunitate aldaezina bilakatzen da eta harremanetan eragina dauka, aniztasun etnikoa agertuz egunerokotasunean.\nJatorri ezberdineko pertsonen arteko elkartasuna eta harremanak eta sortzen diren bikote horien seme-alabak dira bermea, kohesioa eta kultur aniztasuna izango dituen Urduñarentzat.\nHerri hartzaileen inguruan ere mintzatuko zara, zeintzuk dira zentsu horretan dauden erronkak eta ondorioak?\nNazioarteko migrazioak antzinako fenomenoa dira, ez aberrazioa. Herritarren mugimenduek bat egin dute hazkunde demografikoarekin, aldaketa teknologikoekin, gatazka politikoekin eta gerrekin.\n"Europak kanpoko mehatxuari beldurra dio orain, baina beldur hori mundua bezain zaharra da. Belaunaldi guztiek uste dute inork baino gehiago sufritzen dutela."\nMunduko aberatsak inguratuak sentitzen dira. Izututa daude agian beste lekuetako txiroen ezbeharrak partekatu beharko dituztelako.\nPopulazioaren mugimenduek ezegonkortasun politikoa eta protestak ekartzen dituzte, bake soziala zalantzan jarriz.\nMigrazioaren inguruko politikak kontrol eta zapalkuntza polizialetik at garatu behar dira, euren esparru guztiak landuz; arrazoi eta eragin legal, politiko, ekonomiko, kultural eta sozialak landuz.\n"Berrikusi behar da etorkinaren figura arazo sozialaren eragile, biktima edo gaizkile gisa. Kontzeptu horiek ordezkatu behar dira eta aldaketa sozialen eragile bezala ikusi behar dugu. Prozesuak bi ibilbide ditu: etorkinetik natiboetara eta alderantziz."\nBestalde, migrazioak onura ugariko fenomenoa dira: populazioa gazteagoa izatea lortzen dute, langile kualifikatuak ekartzen dituzte, sektore ekonomikoak dinamizatzen dituzte, etxebizitza eskaria areagotzen dute eta zerbitzu publikoen moldaketa eragiten dute. Zerbitzuak ez badira populazioaren erritmo berean hazten arazoak sortu daitezke eta.\nMigrazioa askotan gai tabua edo gatazkatsua da, zein da zure iritzia Adratanek antolatutako jardunaldien inguruan?\nUste dut Adratan elkartearen ekimena oso ausarta dela. Eta gai hau modu zintzoan eta kritikoan lantzeke dago.\n"Noiz arte deituko diegu pertsona hauei “urduñar berriak” bizitza osoa hemen egin badute? Euren seme-alabak etorkizeko protagonistak izango dira."\nHaiek zuzenean entzuteko aukera izango dugu; kontatu dezaten nolakoa izan zen harrera, nola sentitu ziren, nola tratatzen ditugun, beldurrez ikusten ditugula, askotan mehatxua izango balira bezala edo daukagun apurra kentzera etorri izan balira bezala. Gai arantzatsuak lantzeko parada egongo da baita: euskara, erlijioa, hezkuntza eredua...\nHorrez gain, erronkak lantzeko parada izango dugu ere; arrazismoaren mehatxua eta Europa mehatxatzen duen faxismo berriaren itzala.\nLiluratu nau ikusteak zenbat lan, ilusio eta maitasun bideratu duten jardunaldietan.\nZer espero duzu zure hitzaldiaz? Uste duzu jendearen iritzia aberasteko edo aldatzeko balioko duela?\nHausnarketarako gunea irekitzea espero dut, elkarrekin analisia partekatu dezagun... “besteek” esan behar dutena entzutea eta hurbiltzeko prozesu errealagoa hastea, estereotipoak eta mehatxu faltsuak gaindituz.\nHortik abiatuta etorkizunerako gakoak mahai gainean jar ditzakegu jendarte urduñar bateratua eta anitza lortzeko.\n"Herritartasun kontzeptu berri bat behar dugu, bizileku administratiboa ardatza gisa erabiliz, jatorria alde batean utziz."\nEtorkizunari begira, zein izango da zure ustez migrazioaren garrantzia Urduñan?\nLehen aipatu dudan bezala, hezkuntza sistemak baldintzatuko du Urduñaren etorkizuna, egungo etorkinen seme-alaben protagonismoa oso garrantzitsua izango baita.\nEzinbestekoa izango da ikastetxe publikoak babestea eta indartzea, jendarteratzea traumarik gabe eman dadin eta euskara transmisio hizkuntza izan dadin.\nZentzu horretan bi ondorio erakusten dituzten ikerketak daude:\nAlde batetik, gure jendartean lana da jendarteratzen duena. Lan onak integratzen du eta kualifikaziorik gabeko lanak, aldiz, ez.\nBestalde, gazteek euren integrazioa bermatzeko egin dezaketen gauzarik onena da ikastetxetan emaitza onak lortzea. Bestela lan kaskarrak lortzeko aukera izango dute bakarrik.\nHipotesi horiek eztabaidagai badira ere, etorkinen seme-alaben hezkuntzak baldintzatuko du herrien kohesioa.\nTxakur batek jasandako erasoa salatzeko lekukoen bila daude\nGizon bat atxilotu dute beste bati aizkora batekin erasotzeagatik, Orruño kalean


Ingeniaritza industrial - Wikipedia, entziklopedia askea.\nIngenieritza industriala baliabide tekniko zein giza edo informazio baliabideak era optimo batean erabiltzen dituen ingenieritzaren adarretako bat da; Non, kalitate handiko produktu edo gizartearentzako erabilgarriak diren zerbitzuak sortzea duen helburu, hau guztia natura kontutan izanik. Printzipio, analisi metodo, ingenieritza sintesi eta diseinua erabiltzen ditu sistema horretako emaitzak balioztatu,aurreikusi, zehaztu eta optimizatzeko. Beste zientzia zehatz eta tekniko batzuetako ezagutza eta metodoak erabiltzen ditu, horrela, sistemak etengabe diseinatu, zehaztu, aztertu, inplementatu eta hobetu ahal izateko.


Antton Valverde Arriaga Antzokia (Bilbo) 2021-10-8 - Fucktotum\nAntton Valverde Arriaga Antzokia (Bilbo) 2021-10-8\nFucktotum | 2022-01-05 15:05\nZoragarri zegoen Arriaga Antzokia ostiral arrats honetan: areatzako gaztain erreen usaina, jende andana zubian gora eta behera, eta plaza maisuki bere eginez, Antzokia. Hainbeste denbora pasatu da jada pandemiak areto honetaz gozatzea ukatu zigunetik... Kolore gorria da nagusi hemen, kortinak, eserlekuak... dena da dotorea. Eta guzti horri zentzua ematen diona: laster oholtzara igoko den euskal kantaririk garrantzitsu eta beteranoenetakoa: Antton Valverde Donostiarra.\nAnttonek bereari eusten jarraitzen du: pixkanaka diskografia zabal bat osatzen ari da, betiere kalitatezko produktua landuz eta sakratua den materiala eskainiz: norbere estiloko konposizioak, modak alde batera utzi eta pianoa oinarri hartuta eraikitako kantuak. Poeten kantaria dugu Antton: bere lagun mina zen Xabier Leteren poemak landu ditu, baina batez ere Lizardi eta Lauaxetaren bultzatzailerik handienetakoa izan da. “Gaua. Ausentziaren itzala” (Elkar, 2020) diskoa aurkeztera etorri zen Bilbora, aurkezpen konpletoa eta zuzena gainera: disko osoa goitik behera joko zuen, eta hori gutxi balitz, kantu berriak gehitu zituen errepertoriora. Ahaztu itzazue, kontzertu honi dagokionean behintzat, garai zaharretako harribitxiak eta iragan hurbilean egindako lanen presentzia bederen testigantzazkoak ere.\nAzken disko honetan poeta ezberdinen piezak grabatu ditu: Xabier Lete, Lauaxeta, Bitoriano Gandiaga, eta lehen aldiz Juan Kruz Igerabide, Imanol Irigoien, Salbatore Mitxelena eta Elisa Ruedaren poemak ere. Gainera, Harkaitz Canoren poemekin lau kantu konposatu ditu. Hamairu kantako diskoan Valverdek berezkoa dituen biluztasuna eta dotorezia lantzen ditu modu hunkigarrian. Harkaitz Canorekin ematen dio hiru kantuko hasiera diskoari, eta halaxe egin zuen Bilbon ere. Are gehiago: disko osoa ia orden berean joko zuen. Oholtzara irten ziren musikariak, eta Antton gero. Diskoan txeloa grabatu duten Iván Carmona, eta alde bietan, Jurdana Otxoa (biolina) eta Joxan Goikoetxea (soinua). Nobedadea izan zen azken hau, diskoan soinurik ez baita entzuten, eta zuzenekoan hark erantsitako ñabardurak eta gustu oneko koltxoiak aipagarriak izan baitziren.\n“Sei silabako gauak” izan zen lehena, beraz; kantuaren beraren egitura ezohikoak ematen dio daukan aire hilezkorra. Foliaren forma eman zion Valverdek diskoan eta, noski, zuzenekoan. Isiltasuna zen nagusi, eta Anttonek berak ondoen egiten dakiena eskaini zigun: konzentrazio osoz, pianoa jotzeko daukan modu gehienetan biluzia, erritmikoa, hainbatetan frenetikoa eta ia perkusiboa eskaini zizkigun. Ikusgarria da nola atmosferak lantzen dituen, ahots sakon horren azpitik (edo gainetik) nota soilak zein harmonikoetan gora eta behera pasioz dantzatzen duten pasarteekin. Bere pianoak biolinarekin egin zuen elkarrizketa musikala aski aberasgarria izan zen. Anttonek azaldu zigun nola Harkaitz Canok gauari buruzko hamar olerki egin zituen, gero Arkaitz Mendozarekin batera egin zuen “Malgua da gaua” disko-liburuan argitaratu zirenak. Valverdek Chopinen musikarekin landu zuten poema hura (“Sei silabako gauak”) hartu eta musika berria egin dio.\nEta Anttonen 52 urteko ibilbide diskografikoan lehen aldiz, gaztelaniaz eta ingelesez kantu bana grabatu ditu lan honetan. Harkaitz Canorenak biak, “Rimas nocturnas” bere ibilbideko onenen artean sartzeko modukoa dugu, dudarik gabe. Nota grabe haiekin sakoneraino sartzen gaitu: pianoarekin egindako sarrera zoragarria, isiltasun liluragarria, eta gero Joxean Goikoetxearen akordeoia, leun eta sarkorra... Errepika ederra, eta hori guztia soiltasun hunkigarri batez jantzia. “Nocturnal rhymes”en piano nota animosoak, erritmo oso pizgarriaz bustitakoa eta Anttonek bakarrik egin dezakeen moduko arrapaladak ematen diote kantuari grabatu zen momentutik lortu zuen betikotasuna.\nElisa Rueda, Gasteizen egiten den “Poetak maiatzean” jaialdiaren zuzendaria, irakasle, aktoresa eta poeta ere bada. Hark egindako “Zenbat denbora” poesia musikatu du Valverdek, eta austeritate dotorez eskaini zigun Bilbon. Hurrengoa, Imanol Irigoien, Joan Mari Irigoien idazle Donostiarraren anaiaren “Argiaren barne distantziak” liburutik hartua dugu, eta aurrekoa bezala, animatua eta atsegina da; publikoak eskertu zituen biak ala biak. “Gorputz dago gudaria”, aldiz, bestelakoa dugu bistan denez. Anttonen azalpenekin ikasten jarraitu genuen: Salbatore Mitxelena euskal olerkaria eta apaizak Lauaxeta erahil eta handik bi urtera idatzi zuen fikzio bat da “Gorputz dago gudaria”. Fikzio hori girotu zuen gure gau honetako protagonistak, eta bere kantutegian hain ohikoa den intentsitate joku batekin jantzi zuen, biolina eta txeloaren arteko beste kontrapuntu joku batekin.\nDiskoko ordena apurtu zuen hurrengoetan. Honela, Bitoriano Gandiagaren “Errekan behera”ren zati instrumental zoragarriekin liluratu gintuen, eta gero Harkaitz Canoren “Presentzia”, berez diskoko azken kantua dena. Hitz hunkigarriak dauzka azken honek, alhzeimerra duen gaixo batek bere bizipenak lehen pertsonan kontatzen baitizkigu. Anttonek testu horri oinarritzat hartuta egin duen musika hunkigarria eta berean dotorea da, goxotasunez eta enpatiaz interpretatua eta pianoa eta biolinaren arteko elkarrizketa zoragarri batez jantzitakoa. Ezin ahantzi txeloaren nota negartiak ere.\n“Itauna” kantua argitaratu zuen Valverdek 1978an, hain zuzen ere “Lauaxeta” diskoan. Umore onez, “Erantzuna” izen bereko kantuarekin 43 urte beranduago (“echando pipas”) etorri dela esan zigun. Hitzak ere Lauaxetarenak dira, beraz ziklo bat itxi duela ere esan genezake. Bien arteko erlazio artistiko hau (Lauaxeta Antton jaio baino 7 urte lehenago erahil bazuten ere) bere ibilbidean hainbatetan errepikatu da, eta esan beharrik ez dago transmititzen duena poeta eta gudariarekiko miresmen pertsonal, ideologiko eta artistikoa dela, eta kantu honen maitasunean begi bistakoa da berriz. Zati instrumentalen boterea ere benetan hunkigarria dugu.\nOso kantu berezia izan zen azken diskoaren aurkezpenari amaiera indartsua eman ziona: “Buhamejaunaren Pheredikia”. Angel Lertxundiren 2004ko “Konpainia noblean” liburutik hartua, hitzen jatorria ezezaguna da eta Anttonek musikatu du. Buhamien erregea hil zelarik, han elkartu ziren errege berria aukeratzeko, eta aukeratu zuten hark lehen pertsonan kontatzen digu istorioa. Kantuaren bizitasuna botoa eman zutenen izenak aipatzen dituenean dator: Oxat, Garbat, Bernat eta Kurrat: Artus, Pertus, Tut eta Foutut... eta abar luze bat. Grazia berezi batek beztitua dago kantu osoa, lelo dibertigarria eta biolinaren zati animoso ikusgarriak barne.\nDiskoaren hamairu kantuak jota, laster konturatu ginen ez zigula bere ibilbideko klasikorik joko. Aldiz, kantu berriak eskaini zizkigun apustu zinez arriskatuan. Lehen biak, Miren Agur Meaberen poemetan oinarrituak, bata Santa Agedako koplen bertsio bat bezala har genezake, eta bigarrena haren “Gauza konkretuak” poema musikatua, erritmikoki intentsua eta biolinaren presentzia handia daukana, ikuslegoaren gustukoa izan zen. Azkenik, eta ondo ulertu bagenion, Anttonek Angel Lertxundirekin batera argitaratu zuen “3 L: Lauaxeta, Lizardi, Lete” DVDko kantu bat (oker ez bagaude Xabier Leteren “Zuhaitz etzana” poema XIX. mendeko Franz Schubert musikagilearen kantu batekin lotua) izan zen kontzertuari amaiera eman ziona. Antton oroitzen da nola sortu zen: poesia hori irakurrita, Xabier Letek (Anttonek bere lagun mina imitatu zuen momentu honetan) nola, bizarra igurzten ari zela, esan zion “Hi, Antton, hau politta dek eh. Honekin zerbait egin beharra zeukeagu”. Baita egin ere.\nHori izan zen azken agurra. Ordu eta laurdeneko emanaldi atsegin, aberats eta musikalki ondo jantzia, arriskatua eta era berean guztiz zintzoa. Anttonek, bere 78 urtetan, funtzio irmoa eta guztiz pertsonala eskaintzen jarraitzen du, bere pianoa jotzeko estilo guztiz bereak eta oraindik ere txunditzen duen ahotsak oholtza maisutasunez betetzen baitute.\nAngel Lertxundi Antton Valverde Arkaitz Mendoza Arriaga Antzokia Euskal Musika Harkaitz Cano Joan Mari Irigoien Jorge Oteiza Joxan Goikoetxea Juan Kruz Igerabide Kontzertuak Bilbon Lauaxeta Miren Agur Meabe Xabier Lete


Bizikidetzarako aholkularitza - Dpto - Educación\nBizikidetzarako aholkularitza - Dpto\nBizikidetzarako Aholkularitza zerbitzu publiko bat da eta haren helburua da irakasleak, ikasleak eta familiak orientatzea eskolako gatazkak konpontzeko gaietan, berdinen arteko jazarpenean, eta bizikidetza planetan eta antzeko beste alderdi batzuetan. Aholkularitza honek ondoren aurkezten ditu material desberdinak, esku hartzeko eskabideak, laguntza eskaerak eta harremanetan jartzeko modua.\nTelefonoa eta erantzungailu zerbitzua: 900 841 551\nGazteendako gomendioak daude, besteak beste, Interneten erabilera edo tratu txarrak bezalako gaiei buruz.\nHezkuntza orientazioak ezinbestekoak dira gurasoendako.\nIkastaroak, jarduerak eta programak dira irakasleek ikasleekin bizikidetza hobetzeko erabil ditzaketen tekniketako batzuk.\n47/2010 FORU DEKRETUA, abuztuaren 23koa, Nafarroako Foru Komunitateko unibertsitateaz kanpoko ikastetxe publiko eta pribatu itunduetako ikasleen eskubide eta eginbeharrei eta ikastetxe horietako elkarbizitzari buruzkoa.\n204/2010 FORU AGINDUA, abenduaren 16koa, Hezkuntzako kontseilariak emana, Nafarroako Foru Komunitateko unibertsitatez kanpoko ikastetxe publikoetako eta pribatu itunduetako bizikidetza arautzen duena.


HIRU MILA KILOKO HORMIGOI "Z" TALDEAK LAN EGITEKO | Aldizkaria\nIKASTOLA 211 > ikastolak > HIRU MILA KILOKO HORMIGOI "Z" TALDEAK LAN EGITEKO\n2008 urtean sortu zen Lautada Ikastola Agurainen, lokal zahar batzutan, monjei erositako eskola zaharrean. Kooperatiba bihurtu zen eta Ikastolen Elkarteko partaide. Orduz geroztik handitzen eta berritzen dabil, Elkarlanean eta gogo biziz, hori baitute lelo eta nortasun.\nOso zaharkiturik zeuden erositako gela guztiak, baina bereziki komunak eta hustubideak, eta horiekin hasi ziren lehen unetik, horiek guztiak berritzen. Halaxe iritsi zitzaien 2010eko Araba Euskaraz antolatzeko urtea, eta han hartutako diru eta indarrarekin, ikastola goitik behera berritzea erabaki zuten. Baina nola egin aurre horrelako kostu handiari? Ezina zen gremioak ikastolara ekartzea eta haien esku uztea, 'Alemaniako' banketxe bat beharko baitzuten horiek guztiak ordaintzeko.\nAuzolanean arituko ziren, hasieratik, bi helbururengatik. Batetik ekonomikoa, gastuak merkatzeko; eta bestetik, hura bezain garrantzitsua dena, 'ikastola' egiteko. Auzolanak talde dinamika sortu du Lautada Ikastolan, estiloa, baita identitatea ere. Zorte handia izan dute, gurasoen artean ofizio guztiak dituztelako, obra-lanetan aritzeko adina, eta horrekin ahalmen izugarria lortu dute. Baina gainera, guraso horiek 'kuadrila' egin dutenez uda hasi orduko, urtero-urtero, ekainean elkartu eta lanean jardun dute. Aurtengo 'uda' luzatu denez, "Z talde"lez ezaguna egin den lan-taldea ostiral arratsaldetan eta larunbat goizetan bildu da orain arte.\n"Z talde"ari esker konponketa guztiak eta berrikuntza guztiak egiten ari dira. Konponketaren zerrenda osatzen doan neurrian erantzuten doa, eta ez hori bakarrik, ideia berriak eskaintzen ere ausartzen da.\nGoitik behera margotu dute ikastola osoa, eguneratu dute patioa eta lorategia, frentea eta lurra, sekulako aldaketa nabaria eginez. "Paliza handia izan zen", esan digu Guraso Artezkaritzako idazkaria den Josu Perez de Villarrealek, "baina sekulako poztasuna eta kemena eman digu". Egindakoa gutxi bazen, azkenekoa da sarrera berri bat egin diotela ikastolari, lorategitik sartzeko, eta horrekin arriskuak ekiditu dituzte, ikastolara autoz etorri ordez, ikasle asko oinez etortzen baita denbora irabazten eta urduritasunak uxatzen. Sarrera berriak, ordea, espaloi berria egitea zekarren eta horretara ere animatu dira. 3.000 kilo hormigoi edo betoi erabiltzen ari dira lan hori burutzeko! Eta hori bukatutakoan, bizikletak uzteko aparkalekua jarriko dute martxan, eta lorategia luzatuko.\nHori meritua eta eredua "Z taldearena". Zorionak, Lautada!


Biztanleen errolda: ziurtagiriak eta historikoa\nInteresdunek honako ziurtagiri hauek jaulgitzea eskatu ahal dute:\n2.Inskripzio- edo elkarbizitza-ziurtagiria: etxebizitza batean erroldaturik dauden pertsona guztiena.\n3. Historikoa: pertsona batek udal erroldan erregistraturik dituen etxe edo datu aldaketak\nZiurtagiria interesdunak eskatzen badu: nortasun agiria.\nInteresdunaren ordezkariak eskatzen badu: baimena ematen dion inprimakia, eredu normalizatuan, beraren Nortasun Agiria edo haren ordezko beste agiriren bat.\nHelbide berean bizi direnen ziurtagiriak eta erregistro-orriak egiteko, haien guztien oniritzia aurkeztu beharko da. Oniritzirik ez izanez gero, bakarrik zehaztuko da zenbat pertsona dauden inskribatuak.\nApirilaren 2ko 7/1985 Legea, Toki Araubidearen Oinarriak arautzen dituena\n1690/1986 Errege Dekretua, uztailaren 11koa, Toki Erakundeen Biztanleria eta Lurralde Mugaketari buruzko Araudia onartzen duena eta Lurralde Mugen Erregelamendua\nErrolda ziurtagiria deskargatu.


"Ez dugu nahi udakoa gure 'Aquarius'-a bihurtzerik" - Bizkaiko Hitza\n“Ez dugu nahi udakoa gure ‘Aquarius’-a bihurtzerik”\n2018, urriak 26 Bizkaia 659\nHiru hilabete baino gehiago eman dituzte Harrera Auzoak sareko kideek Bilbora heltzen diren migranteei laguntza ematen. Egoera mantendu ezinik, harrera deszentralizatzea erabaki dute, Bizkaia osoa inplikatuz proiektuan. Marta Abiegak uda osoa eman du buru belarri lanean, eta argi du “arazoa” konpontzetik urrun, lan asko dagoela egiteko oraindik: “Errealitatea ez da aldatu, pertsonak heltzen ari dira eta harrera instituzionala ez da inondik inora nahikoa; jendea kale gorrian dago”.\nZergatik erabaki duzue harrera deszentralizatzea?\nHasieratik ikusi genuen kudeaketa hori mantentzea ezinezkoa zela. Gainera baldintzak ez ziren egokiak: lurrean lo egin beharra, oso talde handia… Edozein erantzun onartzeko prest geunden, eta alternatiba batzuk instituzionalak izan dira eta beste batzuk herritarrak, autogestioaren eta okupazioaren bidez sortutakoak.\nZeintzuk dira Bilbora heltzen diren migranteek dituzten behar nagusiak?\nGuretzat pentsaezinak dira pertsona horiek Bilboraino egindako bidaian izan dituzten bizipenak. Atseden hartzeko beharra dute. Normalean bidaian murgilduta daude eta adrenalina asko daukate. Atsedenarekin batera, osasun arazo larriak agertzen dira, eta baita kezkak ere. Batzuek hiru urte daramatzate koltxoi batean lo egin gabe. Behar logikoak dira.\nZeintzuk dira instituzioek jartzen dituzten baliabideak?\nGurutze Gorriak hiru egunez hartzen ditu. Ostean, kalera doaz. Guk diogu harrera integrala izan behar dela, jende hori entzun egin behar dela: zein diren beren beharrak, nondik datozen, nora doazen, asilo eskaera egin nahi duten; horri erantzutea. Baliabide asko daude faltan: hiru gau ez dira nahikoa, presaka atondutako tokiak ez dira duinak, ez zaie arroparik ematen eta egunean behin baino ez dute jaten. Gainera, legeekin eta osasunarekin lotutako baliabide batzuk egon arren, desinformazioa izugarria da.\nNola egin diozue aurre egoera horri Harrera Auzoak saretik?\nAntolatu egin gara. Lehenik eta behin, kalean geratzen den jendeari ostatu emateko eta pertsona horiei elikadura duina eskaintzeko. Horrez gain, laguntza taldeak osatu ditugu gaztelania irakasteko, nahi izatekotan beharrezko prozesu legalak abiarazteko asilo eskaerak eta arazoak dituztenak osasun zerbitzuetara laguntzeko. Osakidetzak, adibidez, itzulpen zerbitzu bat ordaintzen du eta langileek jakin ere ez zekiten. Ahal izan dugun neurrian haien autogestioa landu dugu, batzar bat egin dugu egunero, haien afaria prestatzeko baliabideak eman dizkiegu… Ez dugu besteen harrerra ordeztu nahi izan; egoera salatu eta errealitatea aldatu nahi izan dugu.\nZein izan da instituzioekin izandako harremana?\nAdminsitrazioa ez da hor egon. Hasieran izan genuen bilera bat, eta egindako presioaren ostean, Gurutze Gorriari diru kantitate bat ematea erabaki zuen; hori izan da guztia. Geroztik oporretara joan dira eta ez dute ezer jakin nahi izan, kanpaldira arte.\nEta Gurutze Gorriarekin?\nSufrimendu handia izan da. Ni izan naiz bitartekaria eta momentu batean ezin nuen gehiago. Haientzat merkantzia dira, ez zieten arroparik ere ematen, eta gu egon behar izan gara haien atzetik denbora osoan. Niri oso gogorra iruditu zait. Pertsona bat gaixotu, ospiraleara joan, eta ez zioten inolako jarraipenik egiten; berdin zitzaien. Guk egin behar izan dugu lan hori: jendea lagundu, arropa bildu, informazioa batu, itzuli eta banatu… Haiek ez zuten jendea jaso nahi.\nEmandako pauso guztiak borrokatu behar izan ditugu. CEAR ere ez da hurbildu eta berrogei asilo eskatzaile baino gehiago genituen gurekin. Azken finean, horiek guztiak nominan daude eta eskuak lotuta dituzte, zerbitzu kartatik ateratzen dituztelako protesta egitekotan.\nCEAR-ek, baina berrogei leku jarri ditu orain Oñatin…\nOñatin, 11.000 biztanleko herri batean, dispositibo handi bat jarri dute martxan. Berrogei pertsona eraman dituzte hara. Guk ez genuen hori eskatzen. Pisuek bizimodu propio bat izateko aukera ematen diete eta egoera normalizatzen lagundu. Gainera, presioa oso handia izan daiteke halako herri batentzat, eta ez dute inolako aurrelanketarik egin herritarrekin. Guk kalean geratuko ginela esatean agindu zion Jaurlaritzak CEAR-i hori zabaltzeko; ez zuten nahi horiek gurekin akanpatu zezaten.\nBeraz, arazoa ez da konpondu…\nOrain datozen asilo eskatzaileekin zer? Guk ez dugu udakoa gure Aquarius-a bihurtzerik nahi. Datozenentzat bideak zabaldu nahi ditugu, harrera duina izan dezaten. Gauza ez zen soilik pertsona horiek toki bat izatea; guztiek dute harrera duina izateko eskubidea. Haiek uste dute behin jende hori kokatuta arazoa konpondu dela, baina arazoa, hots, errelaitatea, hasierako bera da. Joan den astean hiruzpalau atobus gehiago heldu ziren, eta Flemming plazan jendea dago berriz ere, noraezean. Jarraitzen dute pertsonak ez balira bezala tratatzen. Negua hurbiltzen ari da eta Montaño ez da nahikoa.\nBilbon Saharaz hegoaldetik datozen migranteak ez dira kalean lo egiten duten bakarrak, ezta?\nGu Gurutze Gorriaren zerbitzutik kanpo geratzen zen jendearekin hasi ginen lanean. Ezin izan diegu berdina eskaini, adibidez, Deustuko Erriberako fabrikak zirenetan bizi diren 140 pertsonei, edo kalean bizi diren guztiei. 150 pertsona inguru atenditzen ibili gara eta beti esan dugu hori ez zela bidezkoa. Magrebtarrak galdezka etorri zaizkigu: ‘Gu zergaitik ez?’. Hau arazoa plazaratzeko eta oso behartua heltzen zen jende bati laguntzeko modua izan da, baina arazoa askoz zabalagoa da, eta ez da hemen amaitzen.


Tokiko merkataritzan euskararen erabilera bultzatuz - Durangaldea - Anboto.org\nTokiko merkataritzan euskararen erabilera bultzatuz\nAnboto 2021-11-26 09:30\nMerkataritzan euskararen erabilera bultzatu guran, Durangaldeko hainbat udalek Betikoa, gertukoa. Eskatu euskaraz, eskaini euskaraz kanpainagaz bat egin dute. Eusko Jaurlaritzak bultzaturiko ekimenak euskararen erabilera konfiantzagaz lotzen du merkataritzaren testuinguruan. "Tokiko merkataritzak berezkoak dituen gertutasunak eta betikotasunak konfiantzazko hartu-emana sortzen dute. Era berean, hartu-eman horrek kalitateagaz lotura dauka, bai produktuarena eta baita hartu-emanena ere", azaldu dute egitasmoaren bultzatzaileek. Durangaldean lau herrik bat egin dute kanpainagaz: Durangok, Zornotzak, Berrizek eta Zaldibarrek.\nDurangoren kasuan, Fernan Ruiz Berbaro euskara elkarteko eta Durangoko Udaleko dinamizatzaileak dioenez, komertzioetako egoera orokorraren argazkia egitea oso gatxa da, ez delako sekula ikerketarik egin. "Hala ere, sentsazioa daukat azken urteetan nabaritzen dela aldaketa. Gaur egun, paisaje linguistikoa euskaldunagoa da", dio Ruizek. "Komertzio handietan gabezia nabaritzen da, baina dendari txikiak ahalegina egiten dabiltzala nabaritzen da. Merkatari elkarteko langileak denak dira euskaldunak, eta eredu izateak badu eragina", nabarmendu du Ruizek. Ahozkoari dagokionez, belaunaldi berri bat merkataritzan eta ostalaritzan lanean dabil. Euskaraldian lan handia egin zuten komertzioan eta ostalaritzan, euskararen erabilera bultzatu eta hizkuntza ohiturak aldatzeko. "Durangon merkataritza oso bizia da. Euskaralditik ibili ginen dendarik denda. Uste dut horrek ere hondarren bat utziko zuela", dio Berbaroko langileak.\nZaldibarren kasuan, Inma Eguen euskara teknikariak dioenez, Zaldibarko komertzioetan euskararen erabilera altua da orokorrean. Udalak merkatari eta ostalariei merkataritza gida banatu zien, webguneak euskalduntzeko zein itzulpenetarako laguntzak daudela gogorarazteko. Langile euskaldunen bila badabiltza, Lansarean webgunea ere hor dagoela gogorarazten diegu", azaldu du. Gainera, Hirigintza Sailagaz hartu-eman zuzena dute. "Denda berriren bat zabaldu gura duenari ere informazioa helarazten diogu. Negozioa zabaldu aurretik zer edo zer gura badute lagundu egiten diegu", gaineratu du Eguenek.\nZornotzan, komertzioan eta ostalaritzan euskararen erabilera kalekoaren isla dela dio Aritza Escandon euskara teknikariak. "Zornotzan %56 euskalduna da, eta %17,5 ia euskalduna. Kaleko erabilera, ostera, %21ekoa da. Zornotzan 92 taberna-jatetxe eta 212 denda daude. Gainera, Arratiatik eta Durangaldetik bezero ugari heltzen da. "Merkataritzan euskararen erabilera aztertzeko ikerketa egiteko asmoa dugu laster", gaineratu du euskara teknikariak.\nBerrizen dendaririk gehienek euskaraz berba egiteko gaitasuna dutela azaldu du Maite Gerenabarrena teknikariak. "Herri txikia izateak aukera ematen digu merkatariekin hartu-eman zuzena izateko, eta orokorrean euskaldunak dira. Merkataritza erdaragaz lotzen da askotan, eta horixe da aldatu behar dena. Berrizen, kartelagaz batera pegatina ipini dugu, identifikagarria izan dadin. Gure kasuan, denda berriak zabaldu dira eta bertoko gazteek zabaldu dituzte. Horrek bultzada emango dio bai merkataritzari eta baita euskararen erabilerari ere, kanpotik herrira datozenek ere identifikatu ahalko dituztelako", gaineratu du Gerenabarrenak.\nANBOTOk lau herrietako lau merkatari eta tabernarigaz egongo da.\nTxabi Emaldia Zornotzako Xiberu tabernako jabea.\nAnder Pinilla Berrizko Julia arrandegiko jabea.\nAsier Arrieta Durangoko Makawa dendako jabea\nBakarne Belar Zaldibarko Belar fruta dendako jabea


Hainan, Txinako Karibea — Gaztezulo\nHainan, Txinako Karibea\nHainan, Txinako Karibea https://www.gaztezulo.eus/albisteak/hainan-txinako-karibea https://www.gaztezulo.eus/albisteak/hainan-txinako-karibea/@@download/image/txina_01_1385478020.jpg\nTestua eta argazkiak: Egoitz Gonzalez\nTxinan bada klima tropikala, hondartza luzeak eta ur gardenak dituen irla bat. Hainan du izena, eta txinatarrentzako turismo gune indartsu izateko eraldatzen ari da azken urteetan.\nHainan, Txina hegoaldean kokaturik dagoen uharte bat da. 34.000 kilometro karratuko eremua du, 8.180.000 biztanle ditu eta 1988. urtean lortu zuen probintzia estatutua; Haikou izeneko hiria du hiriburu. Azken hamar urteetan asko urbanizatu dute uhartea, batez ere turismoari begira, eta hala, ohikoak dira etxe orratzak edo luxuzko resortak, bereziki kostako inguruetan. Iraganean, legearekin arazoak zituzten txinatarrak irla honetara erbesteratuak izaten ziren. Orain, ordea, dirua eta jai egunak dituztenak Txina kontinentaletik ihes egin, eta uhartera hurbiltzen dira egun lasai batzuk pasatzeko eta ahal beste diru gastatzeko asmoarekin.\nHainanen Txinako Herri Errepublikak ofizialki onartuta dituen 56 minoria etnikoetako bi bizi dira, Miau eta Li etniak hain zuzen ere. Miau etniako kideak Vietnam eta Tailandian ere badira, euren hizkuntza propioa dute, baina idazkera guztiz galduta dago, eta eguneroko bizitzan txineraz hitz egiten dute. Li etniak gutxi gora-behera 1.300.000 kide ditu, eta gehienak Hainan irlan bizi dira. Hauek ere euren hizkuntza propioa dute, baina idazkerarik ez zutela-eta, 50eko hamarkada amaieran alfabeto latinoa baliatuta sortu zuten euren hizkuntza idatzia. Hala eta guztiz ere, gehien erabiltzen duten hizkuntza txinera da.\nHainan txinatarrentzako pixkanaka prestatzen ari diren Karibea dela esan genezake. Eta baita kanpokoentzako erakarpen turistikoa izango duen lekua ere. Hala nola, irlaren hegoaldean, Sanya hirian, dagoeneko errusiar turista asko aurki daitezke. Hala ere, egia da gaur-gaurkoz mendebaldeko turismoa ez dela paradisu horretara hurbiltzen. Dena dela, litekeena da urte gutxi barru bidaia agentziek Punta Cana, Riviera Maya edota horrelako lekuak eskaintzen dituztenean Sanya ere horien artean izatea. Klima tropikala dute, eta ondorioz, ekaina eta abuztua bitartean bidaiatzea ez da gomendagarria, baina udaberrian eta udazkenean joateko leku paregabea da.\nOrokorrean, txinatarrentzat mendebaldeko pertsonak oso erakargarriak izaten gara, eta Hainan ez da salbuespena. Kaletik buelta bat ematen ari zaren bitartean, jendea zuri begira geratzen dela nabaritu dezakezu. Batzuek "Hello" esaten dizute, beste batzuek "Good morning", eta ausartenek zurekin argazki bat ateratzeko baimena ere eskatzen dizute, zinemako izar bat bazina bezala. Hasiera batean egoera barregarri eta bitxia suertatu daiteke, baina denbora pasa ahala astuna egitera iritsi daiteke.\nHorretaz gain, irlako biztanleekin behar bezala komunikatzea ez da batere erraza. Ingelesez dakien oso jende gutxi dago, eta dakitenen maila oso eskasa da. Beraz, txinera menperatzen ez baldin baduzu behintzat, zailtasunak izan ditzakezu. Adibidez, jatetxe batean zerbait eskatzeko kartak argazkiak izatea nahitaezkoa da. Eta irlan mugitzeko trena, autobusa edo taxia hartzea abentura luze eta neketsua bihurtzen da egunero. Hainanera bidaiatzekotan, beraz, sartu maletan pazientzia kilo batzuk.\nIrlan hainbat hiri eta leku eder aurkitu daitezke. Horien artean garrantzitsuneak Haikou, Wenchang eta Sanya dira. Bakoitzak bere xarma eta berezitasunak ditu. Ondoko lerroetan, hiru eremu horiei buruzko xehetasunak azalduko ditugu:\nIrlaren iparraldean dagoen 2.000.000 biztanledun hiriburua da. Txinako hiriburuetako bat izateko ez da jende askorik bizi, oso lasaia da. Turismoari dagokionez, ez du gauza erakargarri askorik; aspergarria da, eta bi egunetan ikusi beharreko guztia ikusi daiteke. Hala ere, irlan egun asko egoteko asmoa izanez gero, hiriburua ezagutzeak beti borobiltzen du bidaia. Hiriaren erdigunean, Txinako hiri askotan bezala, teknologia merkatua dago. Marka ezberdinen denda ofizialak zein produktu ezagunen kopiak saltzen dituzten dendak aurkitu daitezke bertan.\nAlde zaharrean badira gauza interesgarriak, adibidez, suge eta dortoka saltokiak. Animaliak bizirik saltzen dituzte, baina ez maskota gisa edukitzeko, etxean sukaldatu eta jateko baizik. Animalia azoka izaten den kale estuetan ibiltzea ez da erraza, usain oso desatsegina izaten delako, eta haiek garbitasunaz duten ideia eta guk duguna erabat ezberdinak direlako. Dena dela, gutxienez behin bisitatu beharreko lekua da zalantzarik gabe. Erdigunetik kilometro batzutara, Haikouko hondartza dago. Arratsaldea pasa eta bertan afaltzeko ez dago gaizki. Hondartza politak nahi dituenak baina, hegoalderantz egin beharko du.\nWenchang herriak kostalde polita dauka. Kokondo ugari aurki daitezke bertan, eta hondartzan ordu lasai batzuk pasa ondoren ibilaldi luze eta erlaxagarri bat egiteko leku egokia da. Horrelako lekuetan normala izaten denez, kostaldean resort batzuk aurkitu daitezke, eta gehiago dira bidean, izan ere, kostalde gehiena obretan dago gaur egun.\nHerrian ez dago egiteko handirik, baina afaldu eta bazkaltzeko leku merkeak erraz aurki daitezke. Gainera, goizetik gauera bertakoak kokoak saltzen egoten dira hondartza ondoan. Karibean bazina bezala, terraza batean eseri eta itsasora begira fruitu tropikal hori dastatzeko aukera ona da.\nIrlako lekurik turistikoena eta politena da. Hainanen egun gutxi pasa behar dituztenentzat gomendagarria da zuzenean Sanyara joatea. Aireportua dauka, beraz, bertara iristeko garraiobiderik erosoena hegazkina da. Txinatarrentzako oporlekurik ohikoenetakoa da, baita gero eta errusiar gehiagorena ere. Badia ederrak ditu, eguzkia hartu eta hondartza ondoko tabernetan afaltzeko aproposak direnak, eta uretako kirolak praktikatzeko eskaintza ere zabala da.\nErdigunetik gutxi gorabehera 40 kilometro mendebaldera Nanshan tenplua dago. Turismoa erakartzeko prestatuta dago, baina zinez ederra da, eta gainera, Txinan inoiz eraikitako handiena da. Budismoa Txinan sartu zela 2000. urteurrena ospatzeko eraiki zuten. Bertara lineako autobusean iritsi daiteke, oso ondo komunikatuta baitago. Nanshan tenplua bera baino are ikusgarriagoa da 135 metroko garaiera duen estatua budista. Guan Yin Buddha du izena, eta munduko laugarren estatuarik garaiena da. Itsaso urdin eta harea zurizko hondartzaz inguratuta, paregabeko lekuan dago.\nAzkenik, aipatzekoak dira beste bi bisita ere. Alde batetik, Binglanggu inguruan dagoen Li & Miao Minority Culture Park delakora joatea gomendagarria da Li eta Miao etnien kultura hobeto ezagutzeko. Ez da berezko herri bat, turistentzako prestatutako gune bat baizik, baina euren ohiturak ezagutzeko aukera ona izan daiteke. Bestetik, tximinoz beteta dagoen Monkey Island ere ikusteko moduko lekua da. Hau ere turistentzat beren beregi eginda dago, eta ikuskizun bereziak eskaintzen dituzte.


Nafarren artean jarraitzen du lekukoak\nMendi talde, abesbatza, koadrila, antzerki talde, era guztietako elkarte, mintzakide, alderdi, udal, peña, langile... artean, Erribera atzean utzi eta Tafalla aldean sartuko da berriz Korrika goizeko 08:09an, Martzillatik. Han bertako eta inguruetako jendea irtengo da errepidera, besteak beste, Faltsez, Azkoien eta Zarrakazteluko herritarrak, 20. Korrika ez baita beraien herrietatik igaroko.\nKaparrotsu, Murelu, Pitillas... zeharkatu ondoren, Beirera heltzean biziko dira seguruenik inguru honetako unerik zirraragarrienak. Korrikaren azken edizioetan karreraren zain egoten zen Karlos, Korrikaren laguntzaile fina, ez da oraingoan bertan izango, duela hilabete batzuk agur esan zigun eta. Halere, hor izango dira beiretarrak, ongietorri beroa egiteko prest. Bizitza aurrera doa, eta Korrika ere bada horren seinale, beti aurrera egiten baitu.\nErriberrin, besteak beste, aurten euskara ikasten hasi diren ikasleen eskuetatik pasatuta, Tafallara iritsiko da berriro lekukoa. Harrera zaratatsua izanen du, suhiltzaileek kamioietako sirenak jarrita emango baitiote ongietorria. Zonaldean 65 kilometro egin ondoren, Orbaibar aldera jarraituko du. Hango jendeak aspaldian ez du Korrika bertan ikusi, baina oraingoan ez du aukerarik galduko.\nBazkalondoan, 15etarako, Zangoza aldera eginen du salto 20. Korrikak, Eslaba herritik sartuta. Elkarte, gizarte eragile eta koadrila andana izanen da eremu honetan. Baita hainbat udal ere: Oibar (479A), Agoitz (479B), Zangoza (485). Inguru honetan, Tafalla aldean bezala, jendetza bilduko da, eta kilometroak bikoiztu behar izan dira. Euskal Herri osotik hurbilduko da lehen asteburu honetan jendea Nafarroara, bi eremu hauetara bereziki.\nIrunberri atzean utzi eta Iso gainetik (20:12) Pirinioetan sartuko da Korrika, larunbat gaua eta igande goizaldea bertan emateko. Zonaldera iristean haurrek zein helduek hartuko dute parte, bai bertakoek bai Euskal Herriko beste hainbat zonaldetakoek ere. Nabaskozetik Erronkari ibarrera joanen dira korrikalariak, Koroak (21:56) mendatea zeharkatuta. Erronkariko herri guztiek hartuko dute parte: eragile ezberdinek, eskolako irakasle, ikasle zein gurasoek... Laza gainean (570 km, 01:53) zaraitzuarrek hartuko dute lekukoa. Hemen ere, Erronkarin bezala, herri guztiek hartuko dute parte. Eta Zaraitzutik Aezkoara pasatzean, Zaraitzuko Batzordeak (592) emango die lekukoa aetzei, 04:16an.\nEremendia gainean, Euskal Herriko herririk altuenera iritsi baino lehen, eskualdeko kooperatiba batzuek hartu dute lekukoa (593), Iratiko ekoizpenak eta Trigo Limpiok, hain zuzen ere. Aezkoako herri gehienek eskuz esku pasako diote elkarri euskararen lekukoa, baita Aezkoako Batzar Nagusiak ere (609). Aezkoako, Erroibarreko, Auritzeko, Agoitzeko eta Luzaideko Kultur Elkarteak ere bertan izango dira. Eskualdeko eskola guztietako haurrek eta irakasleek lekukoa harro eramango dute Garraldan, Aurizberrin eta Auritzen, baita Artzibarreko, Aezkoako eta Erroibarko emakume taldeek ere, Ibañetan behera. Agoizko Angiluerrekako lagunek (646) Arnegin utziko dute lekukoa Iparraldeko Korrika zaleen esku, igande goizeko 09:58an.


Gurpil zinta garraiatzaileen jaurtiketa makina sartzea eta aplikatzea\nJaurtiketa errodatzeko makina sartzea eta aplikatzea Jaurtiketa lehertzeko makina tratamendu teknologia mota bat da, objektu materialaren gainazalean jaurtitako altzairuzko harea eta abiadura handiko jaurtitzeko makina. Gainazaleko tratamendu teknologien aldean, azkarragoa da ...\nDingtai Konpainiari buruz: Gure lehergailu-makinek eraginkortasuna kentzen dute ezpurutasunak, gainazalak garbitzeko eta deskargatzeko, ehundura gehitzeko, pintura atxikimendua hobetzeko eta altzairuzko aplikazioen estaldura-bizitza areagotzeko. Jar zaitez gurekin harremanetan: laguntzeko\nDubaiko Berriro irekitzen da turistentzat\nTuristentzako Dubai berriro zabaldu du asteak iragarri du turismoa berriro zabaldu duela. Hala ere, ez dago argi zenbat atzerritar bisitari itzuliko diren, nazio askok koronavirusaren hedapena gelditzeko borrokan jarraitzen duten bitartean. Arabiar Emirerri Batuetako hiri-estatua turista askoren araberakoa da.\nGaur egun, Wuhan berrabiarazi da\nGaur egun, Wuhan ofizialki irekita dago 76 egun itxita egon ondoren. Wuhan-en itxiera-data ofiziala 2020ko urtarrilaren 23an da 10etan. Bat-bateko izar batek Wuhan hirian gelditu da botoia. Zorionez, beldurrezko atzeraeragabe ugari daude, beren beldurrik gabeko eta bere buruaren ahaleginekin ...\nBerri onak! Lagun maiteok, Europako zortzi herrialde hauek blokeoa amaitzeko prestatzen ari dira\nadmin-ek 06-03-20an bidalia\nEuropako herrialdeek herrialdearen itxiera aldarrikatzen hasi zirenetik, desblokeatu daitekeenean, ekoizpena berriro hasten hasi ziren, merkatuak behar bezala funtziona dezan, jende askoren kezka bihurtu da. Bereziki gure kanpoko merkataritzari kezka dago arazoaz. Azkenaldian ...\nZer jaurtitzeko makina mota egokiak dira erabiltzaileentzat? Piezaren tamainaren eta irteeraren araberakoa da.\nadmin-ek 2003-03-20an bidalia\nJaurtitzeko makinaren konfigurazio desberdinak daude. Egituraren sailkapena galdaketa-eramaileen arabera banatzen da, eta egitura bakoitzak bere funtzio bakarra du. Adib: tamaina txikiko eta ertaineko galdaketa malkartsuak dira danbor mota edo kate motarako egokienak direnak; The ...\nH habe jaurtitzailea, Shot lehertzeko makina, Shot lehergailua gurpila, Shot leherketa turbina, jaurtiketa lehergaiak, jaurtiketa Peening Machine, Produktu guztiak


Airezko garraioa, atzerapena eta kalte morala | Aldizkaria | EROSKI CONSUMER\nHegaldiaren atzerapena dela-eta, aire konpainiaren artapena, eskasa\nBidaiariek Habanatik Espainiara itzultzeko hegaldian atzerapen latza nozitu zuten. Bidaia abuztuaren 28rako aurreikusia bazegoen ere, biharamunera arte geroratu zen eta bidaiariak Habanako hotel batera eraman zituzten. Hiru minutuko dei bakar bat egiteko baimena eman zitzaien eta edari bakar bat eman zitzaien hotelean egon zen egun osoan. Abuztuaren 29an, atzerapen metatua zela medio, ez zirela irtengo jakinarazi zitzaien ostera. Azkenean, abuztuaren 30ean hegaldia goizeko 8:30etan abiatzea aurreikusia zegoen baina berriro ere gaueko 21:00ak arte atzeratu zen. Aire konpainiaren aurkako demanda ezarri zuten, hegaldia atzeratzearren eta lanpostuan sartzeko beharraren ondorioz nozitutako estresagatik eta hainbat botika eskuratu beharra zeukatelako. Konpainiak atzerapena Katrina urakanaren errua ?beraz, ezinbesteko kasua? zela argudiatu zuen arren, bidaiariek auzia irabazi zuten eta haietako bakoitzari 1.200 euroko indemnizazioa ordaindu zitzaien. Malagako Merkataritza Epaitegiak, 2007ko apirilaren 20an emaniko epaian adierazi zuenez, nazioarteko eta Europako arautegiaren arabera, atzerapen handia gertatuz gero aire konpainiek bidaiariei eskaini behar dieten gutxieneko arretarik ere atzeman ez zelako gertatu zen kalte morala.


JUARISTI ZABALETA, Miren "Geranio gorria"(Narrazioak\nNork idatzia: Juaristi Zabaleta,Miren\nBukatu da. Gaurtik aurrera nire bizitzak beste bide bat hartuko du. Hauxe esaten zion Anak bere buruari urtean hiru aldiz gutxienez. Kate bat osatzen zuten Anaren ekintzek: nahi zuen zerbait ez zuela lortu konturatzen zen, inguruko jendea bera baino zoriontsuago zela ikusten zuen, eta eramanezin egiten zitzaion.\nOrduan, esaldi famatua errepikatu bere lagunei eta ondoren lore berri bat erosten zuen. Geranioa izan zen oraingo hau; geranioa lore gorri-gorriekin.\nAnak, bere bizitzan aldatu beharreko gauzen zerrenda bat osatzen zuen eta banan-banan bere lagunei kontatzen zizkien zerrenda hartan ipinitakoak. Hauek pazientzia eta arreta osoz entzuten zioten, ordurako hura guztia hutsean geldituko zela ez balekite bezala.\n«Ez naiz gehiago amaren xantaia emozionalean eroriko, egunero gurasoen etxean bazkaltzeari utziko diot» -lehenengoa zerrendan. Bigarrena -«gogoa dudan bakoitzean deituko diot telefonoz Alfonsori, nazkatuko ote dudalako beldurra gaindituz». Eta, azkenik, -«lanetik garaiz aterako naiz, egin ez ditudan lanak hurrengo egunerako utzita». Aldi oro indarberrituta sentitzen zen, bizitzeko grina ikaragarriarekin, kolore biziz janzten zen eta etxea sekula baino garbiago eduki ohi zuen.\nBaita orduko hartan ere; geranioa balkoian jarri zuen, zapatak gordetzeko armairuaren gainean. Sakelako telefonoari esku artean bueltak eta bueltak ematen zizkion bitartean, balkoiaren barandan pausatu zen. Lore gorriei begiratuz, Popeye-k espinakak jatean bezala, indarberritu egin zen; pantailan Alfonsoren zenbakia topatu zuen. Behin baino gehiagotan irakurri zuen izen hura, mantso eta ozen: «Alfon-so, Al-fon-so, Al-fon-sooooooo... arratsaldeko bostak dira eta lanean egongo zara», esan zuen. Bere baitan pentsatzeari ekin zion orduan; beharbada, ez zitzaion laneko orduetan deitzea gustatuko. Baina, kontxo!, izugarrizko gogoa zuen Alfonsorekin hitz egiteko. Asteburuan geldituko ote ziren jakin nahi zuen; behingoz, bere bizitzako iparrorratzaren lema hartu nahi zuen; bai, deitu egingo zion. Eskuko telefonoaren pantailan berriro argitu zen Alfonsoren izena eta deitzeko botoiari sakatzera zihoala, dei hark ekarri zitzakeen ondorio guztiak, bat-batean, ilaran agertu zitzaizkion begien aurrean, ilaran, klasera sartzeko zain dauden haurrak bezala. Alfonso haserretu egingo zen dei hura jasotzeari. Errespeturik ez zuela pentsatuko zuen lan orduetan horrelako tontakeriekin molestatzean; bere askatasuna baldintzatzen ari zela pentsatuko zuen. Osteguna zen artean eta larunbata heldu arte ez zion normalean Alfonsok ezer zehazten. Hori zen egia, pentsatu zuen Anak. Sakelakoa gogor jaurtiki zuen zapatak gordetzeko armairuaren kontra, ia-ia geranioaren loreontzia botaz.\nPasatu egin zen, sakelakoa altxor preziatua zuen Anak. Segituan mugitu zen tresnaren bila, baina alferrik, pantaila txikituta zuen, ezin bertan ezer irakurri.\nBazkaltzeko orduan lanetik atera eta etxerako bidea hartu zuen sakelakoa jotzen hasi zen mementoan. Pantailara begiratu zuen, baina ezin zuen deitzen ari zen pertsonaren izena irakurri. Nor zen jakin gabe hartu zuen.\n-Zer, ama?-Anak gogo txarrez.\n-Non zabiltza? Berandu zatoz bazkaltzera.\n-Zera... gaur ez naiz joango ama.\n-Ez? Baina, lehenago esan bazenit sikiera. Biontzako arraina erosi dut eta ez bazara etortzen pasatu egingo da!\n-Zera, denbora gutxi daukat, presaka. itzuli behar dut lanera.\n-Badakizu, zenbat eta azkarrago etorri, lehenago aterako zara.\n-Ezin dudala-Anak muturtuta.\n-Neska, egunean ordubete ere ez duzu ama ikusteko? Asteburuetan ez zaitut ikusten, urtebetetzetan justu-justu, ospitalera ere ez zinen etorri osaba Pello ikustera. Lehengoan zure ikastolako andereño Begoñak galdetu zidan zugatik eta esan nion ez nekiela gauza askorik...\n-Bale ama, bale! Joango naiz, ez eman latarik! -moztu zion Anak itzaltzeko botoiari gogor sakatuz.\nEderki bazkaldu zuen amarenean: dilistak eta legatza frijituta. Garaiz heldu zen lanera amaren etxetik. Koordinatzailea etorri zitzaion eta sartu berri zen bezero baten fitxa aztertu eta analisi bat osatzeko esan zion, gaur bertan bidaltzeko. Gogoz hasi zen lanean Ana; bezero berri bat beti izaten zen gauza atsegina, freskoa, aurreneko aldiz hizkuntza berri bat ikastea bezala. Hiruretan erlojuari begiratu zion, oraindik bi ordu oso zituen aurretik. Lauretan ia amaitua zuen, baina datu berri batzuk aurkitzeko denbora bazuen artean.! Bostetan, dokumentua bukatu gabe zuen, baina gutxi falta zitzaion, argazki batzuk gehitu eta, beharbada, Interneten bilaketa bat egingo zuen gaiaren inguruan. Seietan, bururatu zitzaizkion ideia berriak nola integratu pentsatzen ari zen.\nBederatzietan iritsi zen etxera. Hozkailutik jogurt bat hartu eta laboreekin jan zuen telebistaren aurrean. Oheratu baino lehen, litroko Coca-Cola botila hutsa urez bete eta geranioa ureztatu zuen kontu handiz, enborraren inguruan. Lore gorritik petalo bat erori zen, loreontziaren azpian urez betetzen ari zen platerean itoz.


Errotabirus - Wikipedia, entziklopedia askea.\nErrotabirusak, mikroskopio elektronikoan ikusita\nErrotabirusak Rotavirus generoan sailkatzen diren birusak dira, Reoviridae familiako partaideak direnak. Haien izena latinetik dator (Rota: gurpila); izan ere, mikroskopio elektronikoan ikusita gurpil baten antzeko itxura dute (irudia). Gaur egun (2010ean) 7 talde daude Rotavirus generoan, horietako 3 giza-patogenoak.\nErrotabirusak 1973an isolatu zituen lehenengoz Ruth Bishop mikrobiologo australiarrak, gastroenteritis latza zuten haurren heste-ehunak aztertuz: ehun horietan, mikroskopio elektronikoan behatuz, gurpil itxura zuten birusak zeuden, errotabirusak.\nErrotabirusek haur txiki asko infektatzen dituzte, gorakoak eta beherakoak eraginez. Beherakoak oso larriak dira batzuetan, eta deshidratazio bortitzaren ondorioz heriotzaraino eraman dezakete. Horren ondorioz mundu osoan 600.000 haur hiltzen dira urtero, garatze-bidean dauden herrialdeetan batez ere.\nErrotabirusek harizpi bikoitzeko RNA dute material genetiko gisa, 11 pusketan zatituta. Kapside ikosaedrikoa dute, kanpoko bilgarririk ez duena.\nGripearen birusarekin gertatzen denaren antzera, RNAren zatiketak birusaren aldakortasun genetikoa areagotzen du, RNAren zatien arteko errekonbinaketa genetikoa errazten duelako.\nErrotabirus batzuek gastroenteritis akutua eragiten dute. Haur txikiak izan ohi dira kaltetuenak, baina infekzioak adin guztietan du eragina. Euskal Herrian kasu gehienak neguan gertatzen dira, eta kutsapen bidea gorozki-ahokoa da, hesteetako infekzio gehienen antzera. Gaitzaren inkubazio epea 2 egunetakoa da, eta gero beherako akutua dator, goragaleak, sukarra eta sabeleko minarekin batera. Sintomek astebete inguru irauten dute, eta gero berez desagertzen dira.\nAzken urteotan ahalegin handiak egin dira gastroenteritisa sortzen duten errotabirusen aurkako txerto bat bilatzen; 2006an bi kaleratu ziren, Rotarix eta Rotateq izenekoak, birus motelduak dituztenak eta aho bidetik hartzen direnak. Emaitzak itxaropentsuak izan dira.\nBeherakoen aurkako txertoa. Oraingoan bai?[Betiko hautsitako esteka]\nOrriaren azken aldaketa: 11 otsaila 2021, 06:03.


Beltzak, ezustea eman eta finalerako txartela lortu du - GARA\nGoizeder Beltzak irabazi zuen atzo arratsaldean Lakuntzan jokatu zen Hirugarren Mailako Euskal Herriko Txapelketako kanporaketa, eta, berarekin batera, Pellejerok eta Resanok lortu zuten finalerako txartela. Hiru horiekin batera, Eneko Otaño, Telletxea eta Mieltxo Saralegi neurtuko dira azken saioan, baina horrek ez dauka oraindik ez data ez lekurik ere.\nAtzoko azken emaitzan ustekabea gertatu zela esan daiteke, Beltza ez baitzen faboritoen zerrendan agertzen, baina finalerako txartela lortzeaz gain, lehen postua ere eskuratu zuen. Beste bi ezusteak Kastrorenak eta Eneko Saralegirenak izan ziren. Bi horiek bai sartzen ziren kinieletan, baina bietako inork ez zuen lortu azken egunerako txartelik. Asier Pellejero eta Iban Resano sailkatu izana normaltzat jo daiteke.\nDena dela, atzoko saioan sekulako emozioa izan zen, lehen postutik seigarrengora minutu eta erdiko tartea besterik ez baitzen egon. Hori bai, atzo Lakuntzan izan ziren denborak orain dela bi aste Aian jokatu zen lehen kanporaketakoak baino dezentez txarragoak izan ziren. Horren erakusle, Aiako lehen sei aizkolariek atzoko onenak baino denbora hobea egin zuten, nahiz eta agian egurretan ere alde apur bat izan zitekeen.\nBi jardunaldietako denborak batuta, onena Eneko Otañorena izan da, orain bi aste Aian jokatutako kanporaketan lortutakoa. Hain zuzen ere, 9.29ko denbora egin zuen.


abba Xalet Suites hotelak mota honetako logelak dauzka: abba logelak, junior suiteak, suiteak eta abba Family (4 pertsona arteko lekua).\nXalet Suites hoteleko 83 logelak azken erosotasunez hornituta daude eta gure ostatu-hartzaileen egonaldia ahalik erosoena izan dadin prestatuta.\nabba logela guztiak Xalet eraikinean daude, oso eroso eta argitsuak dira, estilo moderno eta gaur-gaurkoan diseinatuta daude, gure ostatu-hartzaileen erosotasuna eta atsedena bermatzeko beharrezko guztiarekin. Hoteleko igerilekudun lorategiaren gaineko eta Aldosa-Anyos herriaren eta bertako San Kristobal eliza erromanikoaren gaineko bista ikusgarriak dauzkate.\nEkipamendu hauek dauzkate: guztiz hornitutako bainugela (amenity-ak, ile-lehorgailua eta handitze-ispilua), idazmahaia eta irakurtzeko txokoa. Logela gehienek 3 pertsona arteko lekua daukate. Ohe osagarriak dauzkagu kostu baten truk eta sehaskak dohainik (aldez aurretik erreserbatu behar dira).\nAzalera: 25 - 35 m2.\nOhe mota: 2 banako ohe (0,90m x 1,90m) / 1 ohe bikoitz (1,80m x 1,90m).\n2 edo 4 pertsonarentzako logela.\nabba Xalet Suites hoteleko junior suiteak Suite eraikinean daude. Ohiko logelak baino handiagoak dira eta egongela eta logela nagusia daukate eta zuen egonaldia are erosoagoa egiteko ekipamendu guztiak. Logela nagusiak ekipamendu hauek dauzka: guztiz hornitutako bainugela (bainuontzia, amenity-ak, ile-lehorgailua eta handitze-ispilua), 1,80 x 1,90 m-ko ohe bikoitza, lumazko edredoiak eta plasmazko telebista. Egongelak ohe bikoitza bihurtzen den 1,35 x 1,90 m-ko ohe-sofa bat dauka eta bainugela bat dutxarekin. 4 pertsona arteko lekua. Sehaskak dauzkagu dohainik (eskatu egin behar dira).\nEzaugarriak: 35 m2-ko azalera.\nOhe mota: bikoitza (1,80m x 1,90m) + ohe-sofa (1,35m x 1,90m).\nabba Xalet Suites hoteleko suiteak Suite eraikinean daude eta Anyòs bailara ikusten da bertatik. Bi gelatan banatuta daude: egongela eta logela nagusia, eta zuen egonaldia are erosoagoa egiteko ekipamendu guztiak dauzkate. Logela nagusiak 1,80 x 1,90 m-ko ohe bikoitza dauka, lumazko edredoiak, plasmazko telebista eta bainugela bainuontzi erdi-biribilarekin. Egongelak ohe bikoitza bihurtzen den 1,35 x 1,90 m-ko ohe-sofa bat dauka eta bainugela bat dutxarekin. 4 pertsona arteko lekua. Sehaskak dauzkagu dohainik (eskatu egin behar dira).\nMota honetako logelarik dagoen jakiteko deitu +376 73 73 00 zenbakira edo bidali mezu bat xaletsuites@abbahoteles.com helbidera.\nEzaugarriak: 45 m2\nabba Family logela guztiak familiei beren egonaldian erosotasunik handiena eta detaile guztiak eskaintzeko diseinatuta daude. Ekipamendu hauek dauzkate: idazmahaia eta guztiz hornitutako bainugela (amenity-ak, ile-lehorgailua eta handitze-ispilua). Xalet eraikinean daude eta bista ikusgarriak dauzkate hoteleko igerilekudun lorategiaren gainean eta Aldosa-Anyos herriaren eta bertako San Kristobal eliza erromanikoaren gaineko gainean. 4 pertsona arteko lekua, ohe bikoitz bat edo 2 banako ohe gehi beste bi ohe dauzkate logelek gela bakar batean.\n35 m2-ko azalera.\nOhe mota: ohe bikoitza (1,80m x 1,90m) edo 2 banako ohe (0,90m x 1.90m) + 2 ohe osagarri.


EAEko hauteskundeak 2012 | EH Bilduk kaleratzeak saihestu nahi ditu\nEH Bilduk erakunde publiko bat sortu nahi du, kaleratzeak ekiditeko\nAzken eguneratzea: 2012/10/05 17:31 (UTC+2)\nKoalizio abertzalea Gobernura heltzen bada, hipoteka ordaindu ezin dutenek etxean bizitzen jarraitzea ahalbidetuko duen erakunde bat sortuko du.\nEH Bilduren ekitaldia, Bilbon\nEH Bildu Eusko Jaurlaritzako gobernura heltzen bada erakunde publiko bat sortuko du, hipoteka ordaindu ezin duten etxe jabeek beren etxebizitzetan bizitzen jarraitu dezaten, alokairu sozial baten truke. Egitasmo horrekin kaleratzeak saihestu nahi ditu koalizioak.\nKutxabank-ek Bilboko Kale Nagusian duen egoitzan hauteskunde kanpainako ekitaldia egin du EH Bilduk. Ekitaldian izan dira Alternatibako Oskar Matute, ezker abertzaleko Maribi Ugarteburu eta Aralarreko Dani Maeztu.\nPrentsaurrekoan Oskar Matutek hartu du hitza, eta Euskadin egunero izaten diren 14 etxe kaleratzeetatik asko Kutxabank-ek agintzen dituela azpimarratu du. “Kutxabank-ek kaudimen altua du eta kalean uzten ditu egunero mailegua ordaindu ezin duten herritar asko”, gaineratu du. EH Bilduk ez du kaleratze gehiagorik nahi, eta, ondorioz, Gobernura heltzen bada etxebizitzako erakunde publiko bat sortuko du, “hipoteka ordaindu ezin dutenen etxearen jabe egingo dena”.\nBalizko erakunde publiko hori etxebizitzaren jabe egingo da, baina etxe jabea zenak bertan bizitzen jarraitu ahal izango du, alokairu baten truke. Halaber, alokairua “inoiz ez da maizterraren irabazien % 15 baino altuagoa izango”, eta “familiaren diru-iturria hazten denean, hipoteka ordaintzeari ekingo dio, berriz”.